Abuu Dar Al Qhifaari – Wajibad\nAbuu Dar Al Qhifaari\nAbuu Darr Al-Qhifaari\nWaa Saxaabiga Soo Islaamiyay Tolkiisa oo Idil…!\nWuxuu u hanqal-taagayay inuu soo baxo Nebi cusub oo buuxiya dadka laabtooda, isla markaasna ka saara dadka mugdiyada iyo baadida ay ku sugan yihiin, una saara iftiinka iyo nuurka xaqa ah. Si kastaba ha ahaatee, waxaa maalintii danbe Abuu Dar soo gaaray –isagoo ku sugan miyiga- wararka sheegaya Nebiga cusub ee ka soo bixi doona magaallada Makka.\nAbuu Dar oo doonaya inuu ka sal gaaro warkaas ayaa wuxuu ku yiri walaalkiis Aniis hadalladan “Aniisow waxaad u kicitintaa Makka, oo waxaad is-dul-is-taagtaa wararka sheegaya ninka lagu sheegay inuu yahay Nebi, oo xagga samadana looga waxyoonayo. Hadalladiisa bal noo soo dhageyso, dabadeedna iila imoow wuxuu sheegayo”.\nSahankii uu Ugu Jiray\nDiinta Xaqa Ah\nCali oo Marti Geliyay\nCali wuxuu Abuu Dar ka ballan qaaday inuu fulin doono ballantii uu la galay isaga. Abuu Dar wuxuu yiri “waxaanMakka uga imid meel aad u fog, dantayduna waa sidii aan ula kulmi lahaa Nebiga cusub iyo inaan dhageysto hadalladiisa”. Farxad awgeed waxaa fur-furantay wejigii Cali Binu Abii Daalib, wuxuuna ku yiri:\nAbuu Dar “wallaahi ninkaad sheegtay waa Rasuulkii Alle ee xaqa ahaa”, wuxuuna intaa u raaciyay “markii la gaaro subixii anniga ayaad i soo raacaysaa, haddaan arko wax aan kaaga cabsanayo waxaan u istaagayaa sida annigoo la moodo inaan daadinayo biyo oo kale, haddaan sii wato socodkana i soo raac jeer aad ka gashid meesha aan galo”.\nAbuu Dar labo indhood isuma keenin habeenkaas, hilowga daran uu u qabo la kulanka Nebiga cusub awgeed. Subixii markii la gaaray, waxay Cali iyo Abuu Dar yimaadeen gurigii Nebiga (scw). Markii uu yimid Abuu Dar wuxuu ku salaamay Rasuulka (scw) salaantii ay carabta isku salaami jireen ee ahayd “cimta sabaaxan” ama “subax wanaagsan”, hase ahaatee Rasuulka (scw) ayaa u sharxay inay muslimiinta isku salaamaan salaan ka duwan taas.\nRiwaayad kale ayaa sheegaysa inuu Abuu Dar ku salaamay Rasuulka (scw) salaanta islaamka, sidaa darteed ayaa loo yiraahdaa wuxuu Abuu Dar ahaa qofkii ugu horeeyay ee ku salaama Rasuulka (scw) salaanta islaamka, dabadeedna sidaas ayeey ugu dhex shaacday muslimiinta.\nAbuu Dar Ilaah ha ka raalli noqdee wuxuu yiri: Wixii intaa ka danbeeyay waxaan magaallada Makka la joogay Rasuulka (scw). Wuxuu i baray guud ahaan aqoonta la xiriira diinta islaamka, wuxuu igu aqriyay qaar ka mid ah qur’aanka, kadibna wuxuu igu yiri “inaad soo islaamtay qof deggan Makka ha u sheegin, waxaan ka cabsanayaa inay ku dilaan”.\nWaxaan ku iri, waxaan ku dhaaranayaa Allaha ay naftayda gacantiisa ku jirto inaanan joogi doonin Makka jeer aan ka tago masjidka Xaramka, si kor lehna aan ugu dhawaaqo dacwada xaqa ah iyadoo ay arkayaan gaallada qureysh. Rasuulka (scw) jawaab kama bixin, oo wuu aamusay.\nWaxaan imid masjidka, iyadoo qureysh-na ay fadhido oo ay sheekaysanayaan. Dhexdooda intaan galay, ayaan codkayga kor ugu qaaday annigoo leh “jamaacada qureeshay, waxaan si dhab ah u qirayaa inuusan jirin Ilaah aan ka ahayn Allaha xaqa ah, waxaan kaloo si dhab ah u qirayaa inuu Muxammad yahay Adeegihii iyo Rasuulkii Alle”.\nHadalladaas markay si fiican u gaareen dhegihii qureesh hal mar ayeey si daran u fajacee, iyagoo aad u careysan ayaa waxay ka kaceen fadhiyadoodii, waxayna yiraahdeen “ha la qabto kan diintiisa ka gaaloobay”.\nXaggeyga ayeey soo aadeen, waxayna billaabeen inay i garaacayaan oo i dilayaan, jeer uu iga soo gaaro Cabbaas Binu Cabdil-Mudhalib oo Nebiga (scw) adeerkiis ahaa. Cabbaas ayaa isku kay daboolay, si uu ii badbaadiyo, dabadeedna wuxuu ku yiri “war ma waxaad dilaysaan nin reer qhifaar ah, iyadoo safaradiina ay maraan waddada ayn deggaan reer qhifaar, sidiina ayeey faraha iiga qaadeen.\nMarkaan soo miyirsaday, ayaa waxaan u imid Rasuulka (scw). Markii uu arkay Rasuulka (scw) dhaawaca i soo gaaray ayaa wuxuu yiri “soow kaama reebin inaad islaamkaaga shaacisid”. Waxaan iri, Rasuulkii Allow nafta ayaa sidaas doonaysay oo sidaas ayaan u sameeyay”.\nRasuulka (scw) ayaa igu yiri “waxaad aaddaa tolkaaga, waxaad uga sheekaysaa waxaad aragtay iyo waxaad maqashay, uguna yeer diinta Alle, maxaa yeelay waxaa laga yaabaa inuu Eebbe (sw) adiga kugu anfaco iyaga, markaasna iyaga dartood aad ajar u heshid.., hadday ku soo gaarto inaan (si fiican) u soo baxay ii kaalay anniga”.\nRasuulka (scw) si aad u fiican ayuu u soo dhoweyn jiray Abuu Dar. Ma dhicin inuu Rasuulka (scw) uu la kulmay Abuu Dar, markaasna uusann gacan qaadin oo uusan si farxad leh ugu muusoon. Markii uu Rasuulka (scw) geeriyooday, Abuu Dar wuu u adkeysan waayay inuu ku sii negaado magaallada Madiina, kadib markii magaalladaas uu ka dhintay sayidkeedii, ayna cidloobeen fadhiyadii cilmiga ee uu bixin jiray Xabiibka Rasuulka (scw). Wuxuu Abuu Dar u guuray miyiga Shaam,\nWaxaa Abuu Dar loo soo bandhigay dhaldhalaalka adduunka iyo inuu xittaa madax ka noqdo Ciraaq oo wuu diiday, wuxuuna dadka aalaaba uga digi jiray inay ku kadsoomaan fidnada adduunka iyo in laga fogaado madaxtinimo-jaceylka.\nLa yaab malahan inuu sidaas Abuu Dar ku sifaysnaa, maxaa yeelay Rasuulka (scw) ayaa wuxuu horey u oggaa runta xeesha dheer iyo aragtida sawaabka badan ee uu xanbaarsanaa Abuu Dar. Sidaa darteed, wuxuu Suubbanaha Rasuulka (scw) kula dardaarmay Abuu Dar inuu badiyo dulqaadka faraha badan iyo samir badan.\nMaalin maalmaha ka mid ah ayuu Rasuulka (scw) weydiiyay Abuu Dar su’aal macnihiisu ahaa “Abuu Darow, kawaran haddaad gaartid madaxdii oo naftooda ugu tala galay hantidii qaniimada”.\nAbuu Dar ayaa ku yiri Rasuulka (scw) “haddaba Allaha xaqa kugu soo saaray ayaan ku dhaartaye inaan seeftayda kaga shaqeenayo kuwaas”. Rasuulka (scw) ayaa haddaba siiyay Abuu Dar dardaarankan “ma ku tusaa wax ka kheyr badan taas?.., sabar oo dulqaado jeer aad igala kulantid”.\nAbuu Dar si wacan ayuu u xasuusan jiray dardaarankaas uu siiyay macalinkiisii weynaa ee isaga wax baray, oo seeftiisa weligiis ulama bixin mid ka mid ah madaxda muslimiinta. Hase ahaatee, waxaa hubanti ah in uusan ka aamusin marnaba qaladaadkooda ay samaynayeen.\nMaxaa yeelay wuxuu ogaa in ay furan tahay waddada wax-sheegga iyo nasteexada. Sidaan horey ugu sheegnay, maadaama aynan jirin qaladaad iyo khilaaf sidaas u sii weyn muddadii khilaafada Abuubakar iyo Cumar, laakiin muddadii khilaafada Cusmaan ayaa wuxuu Abuu Dar oo markaas joogay Shaam uu arkay inay muslimiintii si ba’an u qaabileen dhaldhalaalka adduunyada iyo iyagoo ku mashquulay raaxaysiga adduunyada, taasoo isaga ku qasabtay inuu si daran isu hortaago, dadkana ugu yeero ka foggaanshaha fidnada adduunyada.\nUgu Bishaareeya Kuwa Maalka\nKaydsada Kaawado Naareed\nGoob kasta uu deggo, magaallo kasto uu galo iyo amiir kasta uu la kulmo wuxuu Abuu Dar oran jiray oraahdan uu ku caan baxsanaa.\n“Ugu bishaareeya kuwa maalka kaydsada kaawado naareed,”\nIsagoo ka soo qaatay hadalkaas aayaddii uu Alle ku lahaa “kuwa kaydsada dahabka iyo fiddada oo aan ku bixin waddada Alle ugu bishaareeya cadaab daran”. (suuradda Al-towbah 34).\nMarka dadku ay meel dheer ka soo arkaan Abuu Dar waxay kula hortagi jireen oraahdan aan kor ku soo xusnay “kuwa kaydsada dahabka iyo fiddada oo aan ku bixin waddada Alle ugu bishaareeya cadaab daran”.\nMadaxdii xukumaysay Shaam ayaa dhibsaday dhaqdhaqaaqa uu wado Abuu Dar. Mucaawiya Binu Abii Sufyaan oo xilligaas xukumayay Dimishiq iyo Abuu Dar ayaa waxaa dhex martay dood aad u kulul (ka aqri kutubta siirada ee ay qoreen culumada islaamka.\nQodobbadii uu Abuu Dar kala doodayay Mucaawiye ayaa ka mid ahaa guryihii uu ku lahaa Shaam iyo guriga uu ku lahaa Makka iyo halka uu ka helay hantidaas. “soow ma tihidiin dadkii joogay markii uu qur’aanka ku soo degayay Rasuulka (scw)” ayuu Abuu Dar weydiiyay su’aashaan xeyn saxaabo ahayd oo meel fadhiyay.\nIsaga ayaa uga jawaabay su’aashoodii, oo wuxuu yiri “haa, waxaad tihiin dadkii uu qur’aanka soo deggay idinkoo nool, waxaadna kala qayb gasheen Rasuulka (scw) dagaallo badan”. Abuu Dar wuu sii waday hadalka, oo wuxuu yiri “war miyeydan aayaddan ku jirin qur’aanka”, isagoo aqriyayna aayaddan:\n“Kuwa kaydsada dahabka iyo fiddada oo aan ku bixin waddada Alle ugu bishaareeya cadaab daran, maalinta lagu gubayo hantidaas naarta jahannamo ay ku guban wejiyadooda, dhinacyadooda iyo dhabarkooda, laguna oran kani waa waxaad u kaydsanayseen naftiina ee dhadhamiya waxaad kaydsanayseen ciqaabtiisa,” (Suuradda Al-towbah 34).\nAllaha ka raalli noqdee Abuu Dar wuxuu ku tilmaaanaa zuhdi aad u weyn. Maalin maalmaha ka mid ah, waxaa Abuu Dar gurigiisa soo galay nin, markaasuu ninkii isha mariyay gurigii Abuu Dar, mana uusan ku dhex arag gurigii wax alaabo ah oo yaalay.\nNinkii wuxuu Abuu Dar ku yiri: “Abuu Darow aaway alaabtiinii?!”.\nAbuu Darr ayaa ku yiri “guri kale ayaa halkaa (aakhiro) ku leenahay, gurigaas ayaan alaabteena wanaagsan dhiganaa”.\nNinkii wuu fahmay ulajeeddada Abuu Dar, wuxuuna ku yiri “laakiin waxaa lagama maarmaan ah inaad guriga dhigatid alaab inta aad deggan tahay”.\nAbuu Dar ayaa ku yiri “laakiin waxaad ogaataa in ninka iska leh guriga uusan marnaba nooga tagaynin guriga”.\nDardaarankii Rasuulka (scw)\nee Abuu Dar\nMaalin ayaa intuu Abuu Dar fariistay yiri hadalladan “saaxiibkaygii aan jeclaa (waa Rasuulka s.c.w) ayaa wuxuu ii dardaarmay 7 waxyaabood.\nWuxuu I Faray Jaceylka Masaakiinta, Iyo Inaan Iyaga Ka Mid Noqdo\nWuxuu I Faray Inaan Eego Qofka Iga Hooseeya, oo Aanan eegin Qofka Iga Sareeya\nWuxuu I Faray Inaan Qofna Wax Weydiisan\nWuxuu I Faray Inaan Xiriiriyo Qaraabada\nWuxuu I Faray Inaan Ku Hadlo Xaqa, Haba Qaraaraadee\nWuxuu I Faray Inaan Alle Dartii Uga Cabsan Mid Canaanaya Canaantiisa\nIyo Inaan Badiyo Oraahda: ”Laa Xawla Wa Laa Quwata Illaa Billaah”


Dawlada Shiinaha Oo Ballan Qaaday Inay Somaliya Ka Dhigto Dal Lagu Kalsoonaan Karo | Salaan Media\nDawlada Shiinaha Oo Ballan Qaaday Inay Somaliya Ka Dhigto Dal Lagu Kalsoonaan Karo\nNov 13, 2020 Muqdisho (SM) – Dowladda Shiinaha ayaa ku dhawaaqday in ay qorsheyno in ay si weyn u xoojiso xiriirka kala dhaxeeya Soomaaliya si ay uga baaqsato in uu ku cuslaado tartanka loogu jiro dalalka geeska Afrika oo loo arko kuwo muhiim ah.\n“Shiinuhu wuxuu diyaar u yahay inuu kala shaqeeyo Soomaaliya sidii loo sii xoojin lahaa xiriirka labada dal loona gaari lahaa heer sare”, ayuu yiri Wang Yi oo ah xubin ka tirsan Golaha Degaanka Shiinaha.\nWang ayaa hadalkaasi ka sheegay mar uu khadka taleefanka kula hadlay Wasiirka Arrimaha Dibadda iyo Iskaashiga Caalamiga ee Soomaaliya Axmed Ciise Cawad.\nIsagoo xusay in Soomaaliya ay tahay saaxiib wanaagsan oo lagu kalsoonaan karo, walaalna u tahay Shiinaha, Wang wuxuu sheegay in Soomaaliya ay xubin muhiim ah ka tahay Madasha Iskaashiga Shiinaha iyo Afrika, Madasha Iskaashiga Shiinaha iyo Carabta iyo dhismaha wadajirka ah ee Hindisaha .\nWuxuu tilmaamay in Shiinaha uu diyaar u yahay inuu ka faa’iideysto fursadda sanad-guurada 60-aad ee xiriirka diblomaasiyadeed ee labada dal si loo hirgeliyo is afgaradkii ay gaareen hoggaamiyeyaasha labada dal iyo in lagu riixo xiriirka Shiinaha iyo Soomaaliya meel sare.\n“Shiinaha ayaa ka mid ahaa dalalkii ugu horreeyay ee qiray madaxbannaanida Soomaaliya, Soomaaliyana waxay ahayd dalkii ugu horreeyay ee Bariga Afrika ee xiriir diblomaasiyadeed la sameeya Jamhuuriyadda Dadka Shiinaha” ayuu yiri Wang


Keating oo walaac ka muujiyey sida dhaqaalihii DF Somalia loo... - Caasimada Online\nHome Warar Keating oo walaac ka muujiyey sida dhaqaalihii DF Somalia loo…\nKeating oo walaac ka muujiyey sida dhaqaalihii DF Somalia loo…\nMuqdisho (Caasimada Online) – Ergayga gaarka ah ee QM u qaabilsan arrimaha Somalia Michel Keating, ayaa walaac ka muujiyay qaabka ay dowlada Somalia u maareyn la’ dahay dhaqaalaha keydka ah ee ku jira Qasnada dowlada.\nMichel, waxa uu sheegay in dowlada Somalia ay ku jirto xili aad u adag balse aysan jirin Hay’addo maareyn kara dhaqaalaha dowlada, waxa uuna carab dhabay in dhaqaalaha ugu badan ee dowlada ay ku baxdo qaabab khaldan.\nMichel, waxa uu tilmaamay in dhowr jeer ay dowlada Somalia kala hadleen qaabka loo xadidikaro dhaqaalaha keydka u ah, balse aysan jirin cid tixgalisa warkooda.\nMusuq-maasuq baahsan ayuu sheegay inay ka dhex jiraan Hay’adaha dowlada kuwaasi oo saameeyay min Madaxtooyada ilaa Hay’adaha ugu hooseeya dowlada, waxa uuna sabab uga dhigay maareyn la’aanta dhaqaalaha ku jira Keydka dowlada iyo la xisaabtan la’aanta madaxda dowlada.\nWaxa uu sheegay in Somalia ay ku filan tahay dhaqaalaha kasoo xarooda Dekadaha iyo Garoomada dalka, hase yeeshee dhammaan dhaqaalaha kasoo baxa ilaha dhaqaale ay ku baxaan qaabab musuq-maasuq ah.\nMichel, waxa uu walaaca ugu badan ka muujiyay sida lagu koontarooli lahaa dhaqaalaha iminka ku jira Qasnada dowlada ka hor inta aysan dhicin doorashada dalka, waxa uuna si maldahan u carab dhabay inuu ka cabsi qabo in dhaqaalahaasi loo adeegsado ololaha Xassan Sheekh u gaarka ah.\nSi kastaba ha ahaatee, Mr Michel Keating, ayaa Hay’adaha dowlada ugu baaqay inay ka fogaadan waxa uu ugu yeeray Musuqa la Qarameeyay.


Ururka Midawga Yurub ayaa cambaareeyey Xukunnada dilka ah ee laga fuliyey magaalada Muqdisho bishii January 3-deedii, Dararweyne iyo Mandheera bishii January 11-keedii.\nWarsaxaafadeed uu soo saaray Midawga Yurub ayaa si weyn loogu cambaareeyey fulinta Qisaasta taas oo warka ka soo baxay Midawga Yurub lagu sheegay inay xadgudub ku tahay Xuquuqal Insaanka iyo sharafta Aadahana, islamarkaana aanay ahayn shay loo isticmaali karo cadaaladda.\nWarka ka soo baxay Midawga Yurub ayaa intaas sii raaciyey inay si weyn uga walaacsan yihiin wararka sheegaya in Somaliland ay qisaas ku fulisay illaa afar qof bishan January 11-keedii, islamarkaana ay ka walaacsan yihiin in masuuliyiinta Somaliland ay dib u soo cusboonaysiiyeen xukunnadii dilka.\nWarsaxaafadeedka ayaa sidoo kale lagu sheegay in si taas la mid ah ay walaac uga qabaan wararka sheegaya in dad lagu qisaasay magaalada Muqdisho, bishan 3-deedii.\nUrurka Midawga Yurub iyo dalalka xubnaha ka ahi waxay ugu baaqayaan masuuliyiinta dhinacyadan kala duwan inay joojiyaan xukunnada dilka ah, islamarkaana ay hirgeliyaan cahdiga joojinta xukunnada dilka ah.\nDhaqanka & Hiddaha: Guur Aan Ka La'aado\nQof Is-Qarxiyey Oo 10 Qof Ku Dilay Cameroon


Waa Guri Deegaan ah, kana kooban 3 Qol, Musqul iyo Jiko. Kuna yaala agagaarka #Isgoyska_SOS dhanka Degmada Yaaqshiid. Waa Guri leh Documents saxan.\nCabirkiisuna yahay 15x20m2.\nQiimahana waa $26,000 israac ah.\nFaah faahinta, Kala soo xiriir shirkada\nTel: 0612 922 244 / 0612 922 242\nInfo@Kirosom.com / www.kirosom.com\nUpdated on August 13, 2018 at 7:10 am


Qaabkii Looga Ciiday Toronto-Canada\nFajr: 5:15 Duhr: 1:40 Asr: 5:15 Magrib: 8:13 Isha: 10:00 Qaabkii Looga Ciiday Toronto-CanadaWaxaa maanta (September 20,2009) isugo soo baxay kuna ciiday (Ciidda Soonfurta) markazka weyn ee Dar-ul-Hijra ee ku yaal magaalada Toronto,Canada dadkii ugu faraha badnaa ee Soomaali ah oo dalkaan ku ciida. Dadkaas Muslimiinta ah oo kumanaan kor u dhaafay wajigoodana ay ka muuqatey farxad iyo ray-rayn aad u fara badan, ayagoo xasuusan dhibaatadii ka haysan jirtay hoolalka lacagaha faraha badan ku kaca oo loo kiraysan jiray ciidaha iwm.\nWaxaa Ilaah mahaddiis ah in uu markazka Darulhijra xaqiijiyay una soo hooyay ummadda Soomaaliyeed ee ku nool Canada guul wax ku ool ah oo taariikhda ummaddeenna ku soo kordhisay wax lagu faani karo.\nCiiddaas oo si aan kala har lahayn ay u soo agaasimeen maamulka markazka Darulhijra iyo naftooda hurayaal (Volunteers) Ilaahay dartiis ugu sheqeeya ummadda.\nMarkazka waxaa lagu qurxiyey oo la dhigay gogol cusub oo aad u qurxoon (new carpet) iyo qalabka wax lagu duubo (maqal & muqaalba) ee casriga ah ayna gacanta ku hayeen dad khibrad dheeraad ah u leh taas oo abuurtay jawi aad u qurxoon oo dadweynihii kasoo qaybgalay ciidda aad u farax gelisay.\nSalaaddii Ciidda kadib waxaa halkaas khutbad aad loola dhacay ka jeediyay Sh. Adam Mohamed Ciise oo ah Guddoomiyaha Markazka Dar-ul-Hijra.\nWaxaa sidoo kale kasoo qaybgalay marti sharaf ka kala socota Dowladda dhexe ee Canada iyo gobolka Ontario sida Dr. Shafiiq Qaadri oo ah Xubin ka mid ah Baarlamaanka Gobolka Ontario.\nDr. Qaadri wuxuu u hanbalyeeyay ummaddii Muslimiinta ahayd ee meesha isugu timid guud ahaan iyo ummadda Soomaaliyeed gaar ahaan isgoo ku dhawaaqayay erayo soomaali ah oo ay ka mid ahaayeen”Ciid wanaagsan”. Waxaa kale oo ka soo qayb-gashay Gabadha la yiraahdo Dr. Kirsty Duncan oo ah xubin ka tirsan baarlamaanka dawladda dhexe ee Canada (Member of Parliament, Etobicoke North). Gabadhaas baarlamaaniyadda ahi waxay maxfalkaas weyn iyo Maamulka Darul-hijraba guddoonsiisey dhambaallo qoraal ah oo isugu jira: tahniyad, boogaadin, taageero af iyo addinba ah iyo hambalyo fara badan.\nSidoo kale waxaa lagu qabtay tartan kubadda kolayga ah oo ay soo diyaariyeen Cayaaryahanno ruug caddaa ah oo ay ka mid yihiin Cabdi-dheere iyo Faarax Oday. Dabadeedna waxaa cayaaro isaga hor yimid siddeed kooxood, ugu dambayntiina kooxdii ku guuleysatey cayaartii kama dambaysta ahayd (final) waxaa waxaa lagu maamuusey koobkii Ciidda ee Darul-hijra. Waxaa kaloo halkaa la dhigay qalabka carruurta lagu maaweeliyo oo kala duwan.\nWaxaan kaloo meesha ka maqneyn cunto noocyo badan oo aad looga helay sida BBQ chiken, Burgers, iyo Popeyes iyo dabcan Bariis iyo Digaag si wacan loo soloy iyo waliba mac-macaanno kala duwan,\nUgu danbayn haddaan nahay Maamulka Markazka Darulhijra waxaan hanbalyo iyo boogaadin u diraynaa ummadda Muslimiinta ah guud ahaan iyo gaar ahaan kuwa ku dhaqan Toronto iyo nawaaxigeeda.\nWaxaan kaloo gacmo furan ku soo dhaweyneynaa qof kasta oo kheyrkaas nagala qayb qaadanaya dhinac kasta ha noqotee.\nWaxaanna idin leenahay: Ciiddaan ciiddeeda kale ku gaara nabad, barwaaqo, caafimaad iyo cibaado suubban, “kullu caamin wa-antum bikhayrin”. A M I N A M I N A M I N A M I N A M I N Maamulka Dar-ul-Hijra Islamic Centre – Toronto\nwww.darulhijra.org e-mail: info@darulhijra.org\n© Copy Right Darul-Hijra Islamic Center - Toronto, Ontario Canada - Majliska Cibaadada ee Darulhijra


Daawo Video: Villa Somalia oo farogelin ku haysa baarlamaanka Puntland (XOG) | Puntlandes.com\nDaawo Video: Villa Somalia oo farogelin ku haysa baarlamaanka Puntland (XOG)\n12 jan 2019 (Puntlandes) Villa Somalia ama kooxda la baxday Nabad iyo Nolol ayaa sida ay ogaatay Warbaahinta Puntlandes waxay faragelin ku haysaa Baarlamaanka Puntland, iyadoo guddoomiye uga dhigtay nin u shaqaynaya sidii Gacal-kii Galmudug.\nSidoo kale waxay kooxdu madaxweyne ku xigeenka Puntland ku caawisay inuu ku guulaysto Axmed Karaash, oo isna loo shaqaalaysiiyey inuu noqdo Carabey-ga Puntland.\nGudoomiyaha Baarlamaanka Puntland Dhoobo ayey N&N kala balameen inuu MOOSHIN ka keeno Madaxweynaha cusub ee Puntland iyo xukuumada uu soo dhisi doono haddii ay kabaqaad u noqon waayaan iyaga.\nWadanku waa Federaal awooduna waa baahsan tahay, mas’uuliyadda hogaamineed ee Puntland waxay saaran tahay sida ku cad dastuurka Xukuumada Puntland oo madaxweynuhu hogaanka u hayo, waana ilhaano in madaxweyne iyo Xukuumadiisa la dhaho “Nin baa boorso ku wata” daawo muuqalka senatow Saciido.!!!!\nWaa kuma Gudoomiye Dhoobo?\nDhoobo wuxuu ahaan jiray Qaadwale, wuxuuna kasoo galay Puntland dhanka Somailand, isagoo markii dambana ku biiray urur diineedka xagirka ah ee Ixtisaam, kaas oo Fahad Yaasiin uu dhanka siyaasadda ku hogaansho.\nGudoomiye Dhoobo wuxuu si toos ah uga amar qaataa Fahad Yaasiin iyo N&N, waxaana ogaanay in aysan ku qanacsanayn N&N madaxweynaha cusub ee Puntland mudane Siciid Deni.\nDhoobo ayaa waxaa ku caawiyey inuu noqdo gudoomiyaha Baarlamaanka Puntland Villa Somalia ama Nabad iyo Nolol, iyagoo ujeedadoodu ahayd inay Mooshinkii Baarlamaanka Muqdisho usoo raraan Garowe kadibna ay Mooshin ka keenaan madaxweyanaha Puntland haddii uusan iyaga kaboqaad u noqon.\nDhoobo Shaqadii uu Gacal Casiir N&N uga hayey Galmumudug ayaa loo qortay, wuxuuna wali isticmaalayaa erayadii ololaha Doorasha Doorashada isagoo ka dhacsan inay doorashadii dhamaatay loona baahan yahay in shacabku la mideeyo lagana ilaaliyo eraya xanafta leh.\nDhoobo wuxuusan fahasanayn in ay dawladnimada Soomaaliya ay dib u dhisme ku jirto, iyadoo baadi goob loogu jiro sidii dawlad Soomaaliyeed dib loogu yagleeli lahaa.\nHa ogaadaan N&N in madaxweynaha Puntland ay mas’uuliyadi ka saaran tahay ilaalinta danaha Puntland iyo ilaalinta waxa Soomaaliyi wada leedahay, uuna haysto shacab ilaashana dawladnimadooda iyo danahooda.


DUQEEYN DHANKA CIRKAA OO XILIGAAN KA SOCATA MAGALADA BAAR DHEERE – PUNTLANDER Gabaygii Khaliif Shiikh Maxamuud\nPublished On: Sat, Aug 18th, 2012 Wararka | By Admin DUQEEYN DHANKA CIRKAA OO XILIGAAN KA SOCATA MAGALADA BAAR DHEERE\nTags War goor dhaw ina soogaaray ayaa waxa uu sheegayaa in Duleedka Degmada Baardheere ee Gobolka Gado in diyaarado dagaal ey halkaasi duqeen kageesatay\nWaxaa la sheegay in duqeentaan ey kadhacday Tarako,Juungal iyo Dhego laab oo dhamantod kamid ah degaanada hoostaga Degmada Baardheere ee Gobolka Gedo.\nSidoo kale warka aan halkaasi kaheleeno ayaa waxa ey sheegayaan in dhamaan degaanada laduqeeyay ey ku sugnaayeen ciidamo katirsan Ururka Al-Shabaab iyadoona saraakiisha ciidamada dowlada ee ku sugan Fax-faxdhuun ey sheegeen in ey jiraan dhimasho iyo dhaawac ka dhashay duqeemahaani.\nAadan Axmed Xersi Rufle oo isna ka mid ah saraakiisha ciidamada dowlada ee ku sugan Gobolka Gedo oo lahadlay warbaahinta ayaa sheegay in duqeentaasi ey ku dhinteen 7 kamid ah Xoogaga Al-Shabaab ee ku sugnaa goobaha ey duqeebta ka dhacday sida uu sheegay.\nWaxa uu intaasi ku daray hadalkiisa in duqeentaasi uu ku dhintay sida uu sheegay horjoogi katirsan Al-Shabaab kaasoo ku sugnaa Tarako isagoona sheegay in lagu magacaabi jiray horjoogaha geeriyooday Muscab Dheeree waxuuna intaa siidaba dhigay hadalkiisa in looyaqaanay ninkaan geeriyooday Saciid Maxamed Xaashi sida uu hadalka u dhigay.\nDegaanadaan laduqeeyay ayaa 30 ilaa 45km u kala jira Fax-faxdhuun iyo Degmada Baardheere ee Gobolka Gado sad uu warbaahinta u xaqiijiyay Aadan Axmed Xersi Rufle.


Madaxwaynaha DDSI Ayaa Maanta Golaha Capinetka Layeeshay Shir Lagaga Wada Hadlayay Mashaariicaha Dhamaaday Iyo Ka Faa'idaysigooda. - Cakaara News\nMadaxwaynaha DDSI Ayaa Maanta Golaha Capinetka Layeeshay Shir Lagaga Wada Hadlayay Mashaariicaha Dhamaaday Iyo Ka Faa'idaysigooda.\nJigjiga(CN) Talaado.Dec.02.2014, Madaxwayanaha DDSI mudane Cabdi Maxamuud Cumar ayaa saaka golaha Capinetka kulayeeshay shir lagaga wada hadlayay mashaariicaha deegaanka oo kadhacay hoolka shirarka ee xafiiska madaxwaynaha.\nShirka ayaa ugu horayntii waxaa furay madaxwaynaha DDSI mudane Cabdi Maxamuud Cumar, waxaana la isla qaatay in laga wada hadlo ajendayaal dhowr ah oo ay ugu muhiimsanayd mashaariicaha sanadkan ee ladhamaystiray iyo sidii looga faaidaysan lahaa iyo heerka ay marayaan mashaariicaha kale ee socda.\nWasaaradaha iyo shirkadaha dawliga ah ee gacanta kuhaya mashaariicaha ayaa laga wada hadlay qorshe ahaan qaabka ay mashaariicaha u wadaan iyo kuwa haatan gabagabada ah. Waxayna qaar kamida shirkadaha dawliga ahi soo bandhigeen mashaariicaha ay dhamaystireen iyo kuwa haatan maraya gabagabadii.\nWakaalada Dhismaha Hawlaha Biyaha ee DDSI ayaa soo bandhigtay warbixinta mashaariicda ladhamaystiray iyo kuwa gabagabada maraya, Maareeyaha wakaalada dhismaha hawlaha biyaha ee DDSI mudane Maxamed C/waaxid ayaa fahfaahin dheeri ah kabixiyay suaalihii kadhanka ahaa golaha capinetka iyo qorshihii xukuumadeed ee wakaalada loo idmay. Wuxuuna maareeyuhu soo jeediyay mashaariicdii biyo-galinta iyo horumarinta dhul-daaqsimeedka ee gobolada Sitti, Nogob, Faafan iyo Shabeele.\nSidoo kale waxaa shirkan lagaga hadlay shaqooyinkii mashaariicaha ee Wakaalada Naqshadaynta, Daraasaadka iyo Dabagalka Mashaariicaha ee DDSI, waxaana halkaasi si qoto dheer uga warbixiyay maareeyaha wakaalada Eng. Subeer Cabdi oo faahfaahin kabixiyay mashaariic badan oo ay wakaaladu iskalahayd daraasaadkeeda iyo naqshadaynteeda, kuwaas oo ay kamid ahaayeen mashruuca biyo galinta iyo horumarinta dhul-daaqsimeedka ee Fiiq-Xamaro-Gasaangas. Maareeyuhu waxaa kale oo uu sharaaxad kabixiyay naqshada mashaariicda cusub oo ay kamid yihiin mashruuca Qaaxo-Q/bayax-H/sheekha-Araarso-Magaalo cad- Dh/buur iyo mashruuca Birqod-Marsin-Gaashaamo-Danood-Farmadow.\nMashaariico badan ayay aad uga hadleen golaha capinet-ku, waxaana aad loo soodhaweeyay mashaaricda sida fiican loo ebyay iyadoo sidoo kalena laga faalooday caqabadihii iyo dhibaatooyinkii laga bartay mashaariicda ladhamaystiray islamarkaana lasheegay in kuwa hada socda ay si fudud oo dhakso ah ku dhamaanayaan.\nKadib markii aad looga wada hadlay mashaariicaha dhamaaday iyo heerarka ay kala marayaan ayuu madaxwaynuhu sheegay in bulshada si dhakhso ah looga faa'iideeyo mashaariicaha dhamaaday oo ay kamid ahaayeen mashruuca Harawo oo ladhamaystiray 200 oo hektaar oo kamida mashaariicda dib u dajinta ee gobolka Sitti iyo mashaariico kale oo haatan gabagabadii la duljoogo.\nMadaxwayne Cabdi Maxamuud Cumar waxuu kahadlay xoojinta dabagalka mashaariicaha isagoo carabka ku dhuftay in la dardar galiyo mashaariicaha socda. Waxaana shirkaduhu sheegeen in dhamaan mashaariicaha badankood ee gabagabada ah lagu dhamaystiri doono muddo bil ah ama wax kayar.\nWakaalada dhismaha hawlaha biyaha iyo wakaalada naqshadaynta iyo daraasaadka ee DDSI oo ah wakaalado door laxaad leh kaqaatay isbadalka horumar ee deegaanka ayaa iyaguna shirkan maanat ka dhaxlay talooyin badan oo ka anfici doona hawlahooda shaqo.\nMadaxwayanaha iyo golahiisa capinetka ayaa ugu danbayntii isla qaatay go'aamo wax ku'ool ah oo ku aadan mashaariicda deegaanka iyo kafaaidaysigooda kuwaas oo ay kamida ahaayeen in loo xilsaaro guddi kashaqaysa sidii ay bulshadu uga faaidaysan lahaayeen mashaariicda la dhamaystiray iyo ilaalintooda.\nBilowgii sanadkan tirsiga taariikhada dalka ee 2007-da ayay xukuumada DDSI go'aansatay in mashaariicda ladadajiyo oo lagu dhamaystiro rubucyada hore ee sanadka oo haatan wali lagu jiro. Dadaalka iyo horumarka sida xawliga ah uga socda DDSI ayaa waxaa kaalin wayn ka ah go'aanada dardar galinta iyo dabagalka hawlaha horumarka ee ay hogaaminta xukuumadu had iyo jeer kujirto.


Ruushka oo burburiyay hub ay Reer Galbeedka siiyeen Ukraine | Universal Somali TV\nRuushka ayaa sheegay in uu duqayn ku burburiyay hub ay Wadamada Reer Galbeedku siiyeen Ukraine, si ay isaga caabiso duulaanka uu ku hayo dalkaasi.\nWasaaradda Gaashaandhigga Ruushka ayaa daboolka ka qaaday in saanadda hubkaasi ay ku burburiyeen meel u dhow xarunta tareenada ka baxaan ee Gobolka Zhytomyr, oo dhanka galbeed kaga toosan Magaalada Caasimadda ah ee Kiev.\nWasaaradda Gaashaandhigga ayaa sheegtay in gantaal laga soo riday badda loo adeegsaday in lagaga hortaggo adeegsiga hubkaasi, oo Reer Galbeedku ugu talagaleen in lagu curyaamiyo hawlgaladooda ka socda dalkaasi.\nSidoo kale Moscow ayaa sheegtay in hubkaasi loo waday Ciidamada Ukraine ee ka dagaalamaya gobolka bari ee Donbas.\nDhanka kale Moscow ayaa sheegtay inay duqayn kale ku burburisay xero ay ku tababartaan Ciidamada Kumaandooska Ukraine iyo keyd shidaal, oo ay ku leeyihiin meel ku dhow magaalada taariikhiga ah ee Odessa.\nSaraakiisha Ukraine ayaan weli ka hadlin warkan ugu dambeeya ee sheegaya in Ruushku uu burburiyay xero ay ku tababaranayeen ciidamadooda gaarka ah.\nDuulaanka Ruushka ee Ukraine ayaa galay toddobaadkiisii laba iyo tobanaad.\nKan-xigaMadaxweynaha Mareykanka oo kulan ka d...\nKan-horeMareykanka iyo Kuuriyada Koonfureed o...\n65,221,202 unique visits


Wararka Maanta: Axad, Jan 13, 2019-Magac-yada Horjoogayaal ajaanib ah oo lagu dilay gobolka Shabeellaha Hoose\nCiidamada Danab iyo Ciidamada Mareykanka ayaa Howlgalka ka fuliyay degaanada Baladul Amiin iyo Hanti wadaag oo ka mid ah deegaannada hoostaga degmada Janaale ee G/Shabellada Hoose.\nSaraakiil ka tirsan Kumaandooska Soomaaliya oo la hadlay warbaahinta dowladda ayaa sheegay in Howlgalada si wadajir ah looga fuliyay saldhigyo nabadiidka Al-shabaab ay ku lahayeen deegaannada Baladul Amiin iyo Hanti wadaag oo ka wada tirsan G/Shabellada Hoose.\nSaraakiisha Danab ayaa tilmaamay in Saldhigyada laga fuliyay Howlgalka lagu bartilmaameysaday xubno sare oo ka tirsan nabadiidka Al-shabaab.\nKu dhawaad 85 dagaalyahan iyo horjoogayaal isugu jira Soomaali iyo Ajaanib ayaa lagu dilay howlgaladii ugu dambeeyey oo ay ciidamadu ka fuliyeen deegaano kaladuwan oo maleeshiayada Alshabaab saldhigyo ku lahaayeen.\nSaraakiisha Kumaandooska Soomaaliya waxa ay Idaacadda ciidamada qalabka sida u sheegeen magac-yada orjogayaasha lagu dilay weerarka iyo dalalka ay u dhasheen.\nHorjogayaasha lagu dilay weerarka Howlgalka ayaa Magac-yadooda lagu kala sheegay Abuu Xamsa Bin Shaam kasoo jeeda dalka Masar kaasi oo Nabadiidka u qaabilsanaa Tababarada Maleyshiyada, Aweys Abu Xamza Almifsali oo heesta dhalashada dalka Tanzania , Abuu Bilaal Zubeyr ayaa heesta Dhalashada Monotariya ayaa hore u ahaa ku xigeenka Ibraahim Afgaan, Aadan Xaash Auu musiyaan ka soo jeeda dalka Suuriya iyo Feysal Bin hayaan ka soo jeeda dalka Yaman.\nSaraakiisha Danab ayaa ugu dambeynti sheegay in goobta weerarka laga fuliyay ay eheed Saldhigyo lagu tababaro dagaalyahannada Al-shabaab.


Muuri News Network » SAWIRO:-Gabadhii ugu Horeysay ee Somali ah oo Ganacsi Cusub ka bilawday NEW YORK.\nSAWIRO:-Gabadhii ugu Horeysay ee Somali ah oo Ganacsi Cusub ka bilawday NEW YORK.\nWaxaa magalada New York ee dalka mareykanka laga furay maqaayadii ugu horeysay ee Soomaali ah. Maqaayadaan oo lagu magacaabo Safaari Somali Cuisine waxay ku taalaa xaafada Herlem ee magaalada New York. Waxaa laga helaa maqaayadaan dhamaan cunto soomalai oo kala duwan ayada oo dadka mareykanka ay aad u jecelaanayaan cuntada Soomaalida.\nCuntada laga helo Maqayadan waxaa ka mid ah baasto, suqaar, buskeeti, shaax Soomali iyo isbarmuuto. Milkilaha Maqaayada Muno Birjeer ayaa sheegtay in ay inta badan dadka ka cunteeyo maqayada ay yihiin ajaanib isla markaana jeclaaaday cuntada Soomaalida.\nMid ka mid ah dadka ka cuntooyoo maqaayadaan oo lagu magaacabo Adres Piedrahita ayaa sheegay in markii ugu horeysay oo u booqday maqayada ay ahayd markii igu horeysay oo uu cuno cunto soomali waxuuuna si aad ugu jeclaaday cuntada Soomaalia. Andress waxuu intaa sii raaciyay “cuntada aan ka cuney Safari waxay ka mid tahay cuntadii ugu macaaneed ee aan waligey cuney. Maba ka filineyn in cuntada Soomaaliya ay tahay cunto sidaa u macaan”.\nIn kastoo magaalada New York tahay magalada ugu wayn dalka mareykanka waa magaalo ay aad iyo aad ugu yaryihiin Soomaalida. Ma jiraan hal deegaan oo soomaali ku noolyihiin marka laga reebo hal ama laba meelo kala duwan ku nool sidaas darteed ma suurta galin ay helaan Soomaalida meel ay ku kulmaan. Hada markii la furey maqaayadaan waxay u suurta galeysan in dadka mareykanka ay bartaan cuntada soomaalida iyo dhaqanka.\nMaqayadan ayaa cinwaakeedu yahahay 219 West 116th st, New York, NY 10026.


SomaliTalk.com » DFKMG oo Arrimaha Badda sida EEZ ka Saartay Qorshaha Roadmap-ka\nDaabaco | Print | Faafin: SomaliTalk.com: Tuesday, October 11, 2011 // 12 Jawaabood\nShir ay yeesheen Golaha Wasiirada oo uu shir guddoominayey ra’iisul wasaaraha DFKMG ayaa lagu go’aamiyey in “arrimaha badda sida EEZ laga saaro dhammaan dokumentiyada sida Qorshaha Qaranka ee Xasilinta Nabadgelyada iyo Roadmapka.”\nMuqdisho, 11 October 2011\nShir ay maanta yeesheen Golaha Wasiirada oo uu shir-guddoominayey Ra’iisul Wasaaraha Soomaaliya Dr Cabdiweli Maxamed Cali Gaas ayaa looga hadlay arrimo dhowr ah oo ay ka mid yihiin warbixin safarkii Ra’iisul Wasaaraha, Qaraxii 4ta October,Qorshaha Qaranka ee Xasilinta Nabadgelyada (NSSP) iyo arrimaha badda.\nGolaha Wasiirada waxey maanta warbixin ka dhageysteen Ra’iisul Wasiiraha Soomaaliya Dr Cabdiweli Maxamed Cali ee safarkii shaqo ee uu ku tagey Qaramada Midoobey, Mareykanka, Canada, Denmark iyo Ethiopia. Ra’iisul Wasaarahu waxuu sheegay in safarkan uu ahaa mid guul iyo isafgarad ku soo dhamaaday oo caalamku ay aad ugu qanacsanaayeen horumarka dhanka amniga, gar-gaarka bani’aadanimo, xiriirka Dowladda Federalka iyo Maamulada dalka ka jira, dib-u-heshiisiinta iyo maamul wanaaga. Ra’iisul Wasaaraha ayaa sheegay in caalamku ay aad ugu soo gurmadeen arrimaha gar-gaarka bani’aadanimo, hase yeeshee uu caalamka kala soo hadlay sidii xal waara loogu heli lahaa oo ummadda soomaaliyeed loo soo gaarsiin lahaa mashaariic horumarineed oo soo celiya adeegyadii bulshada iyo nolol maalmeedkii shacabka soomaaliyeed. Ra’iisul Wasaaruhu waxuu sheegay in loo baahanyahay in Roadmap kii 6da September ay Soomaalidu saxiixdeen la dhaqangeliyo.\nWasiir Ku xigeenka Arrimaha Gudaha iyo Amniga Qaranka iyo qubaro Soomaaliyeed ayaa laga dhageystay warbixin la xiriirta qabyo qoraalka Qorshaha Qaranka ee Xasilinta Nabadgelyada (NSSP), dood dheer ka dib waxaa la go’aamiyey in qabyo qoraalka lagu soo sameeyo saxitaan iyadoo la tixgalinayo macluumaadkii iyo fikradihii goobta laga soo jeediyey, isla markaana la soo ururiyo fikradaha Saraakiisha Soomaaliyeed, ka dibna wadatashi loogu gudbiyo ka soo qeybgalayaashii shirkii wadatashiga ahaa. Qabyo qoraalka Qorshaha Qaranka ee Xasilinta Nabadgeyada (NSSP) ayaa lagu soo celin doonaa golaha wasiirada si ay u ansixiyaan ka dibna loogu gudbiyo Baarlamaanka Soomaaliyeed.\nWasiirka Garsoorka iyo Arrimaha Diinta ayaa sheegay inay wadaan dadaalo ay kula xiriirayaan eheladii iyo qaraabadii dadkii ku geeriyooday iyo kuwii ku dhaawacmay, si warbixin dhameystiran ay ugu soo gudbiyaan golaha wasiirada, sheegayna in Dowladda Turkiga ayaa qaaday 36 ka mid ah dhaawacii. Wasiirku waxuu sheegay inay arrimahooda u marayaan heer wanaagsan una mahadceliyey shacabka soomaaliyeed oo si wanaagsan ula shaqeeyey. Golaha Wasiiradu waxey kaloo go’aamiyeen in 8dii wasaaradood ay dib u howlgalaan loona saaray guddi ka soo talo bixiya 3 maalmood gudahood, iyagoo sheegay inaysan Al-Shabaab marnaba laga aqbaleynin inay hakad geliyaan u adeegidda shacabka Soomaaliyeed.\n12 Jawaabood " DFKMG oo Arrimaha Badda sida EEZ ka Saartay Qorshaha Roadmap-ka "\nWednesday, October 19, 2011 at 5:14 pm\ncali ameerica waxa uu yiri kenya xaqbay u leedahay in ay is difaac do\nwar adiga yaa meesha ku geeyey meesha yaase u fadhisaa ma kenya mise soomaaliya?\nmalaga yaabaa in uu sida uu badeena u gatey in uu rabo hadana u gato dhulkeena?\nWednesday, October 19, 2011 at 2:48 pm\nasalaama caleykum dhamaantiin walaalayaal su aalo aan qabaa bal hadii aa jawaab u heysaan waxaan hu baa badinkiin in aan isku mowqifnahay kaasoo ah wadan keena\nmaxaa xiligaan kenya soo galiyey wadan keena?\nmaxay baarlamaanka u ga hadli la yihiin muxuuse wasiirku sheegu u beeneeyey in kenya soomaalia soo gashey ?\nmalagayaabaa in ay rabaan in ay xalaaleestaan wadan keena inta ay soo galeen?\nkaydilayaan waa soomaali kan ay u qoflayaan waa soomaali calooshiis u shaqrrste ah ma ila qabtaan?\nSaturday, October 15, 2011 at 11:17 pm\nWaxaan jecelahay inaan weydiiyo, maxay barlamaanku ka qabanayaan Kenyadan badda Soomaaliya ka baarayso shidaalka???\nThursday, October 13, 2011 at 7:49 pm\nWaa howl aad iyo aad u culus howsha aad wadaan, laakin waxaan soo jeedin lahaa dadkii ka dabeyey in Badda Somaliya xadkeeda muranka geliyey in maxkamada la soo taago , waa tuugo dhacaya Dhulka somaliyeed, Tuugna waa in la soo qabtaa,\nWednesday, October 12, 2011 at 3:50 am\nfaanoole fari kama qodna.. Waxaa aamin sanahay in dabagal lagu sabeeyo.. Dadka ka danbeeya hoowsha ..oo ka hariwaayay iibinta badda.\nWednesday, October 12, 2011 at 12:02 am\nwaad ku mahadsan tihiin hawshaa aad isdaba raaciseen waxaanse idinka codsanaynaa FADLAN yaan waraaqaha aad SAXIIXASAAN wax la idin hoos galin ilayn meel walba SOMALITALK ma joogtoo idin sixi mayseee\nRabiyaw dadka u danbi dhaaf xaqana tus\ngarsor xalay dhalay says:\nTuesday, October 11, 2011 at 11:19 pm\nwalalayal wan gadanaha fadhiga halakaco qofwalba o somaliya xil aya saran uku dufacayo bada biriga hawa war istaga nin wal waxa uku dufacikaro hakudu faco bada biriga hawa intaba\nTuesday, October 11, 2011 at 10:36 pm\nwaxaan iskaleh mahad ilaahii na abuuray intaas kadib waxaan usheegayaa kuwa is leh soomaali damiir leh aduunka kuma harin ee bada iyo dhulka soomaaliya qaybsada inta damiirka xun ee aad marba wasiir ka dhiganaysaan oo aad rabataan inaad xooga lacag ah aad siisaan si ay idinku saxiixaan wax soomaali oo dhan kadhexeeya ogaada soomaali rabta aduunka inay wax la qaybsadaan inay jiraan sida somalitalk waad mahadsan tihiin 100 %200 oo jeer\nTuesday, October 11, 2011 at 10:19 pm\nwell done.. Gool guul guul\nLiban Takar says:\nTuesday, October 11, 2011 at 9:56 pm\nIlaahay baa marka arrinta mahadeeda iska leh, intaas kadibna waxaa sidoo kale mahad iyo sharafba arrintaan ku leh shabakadda SomaliTalk. Ilaahow SomaliTalk noo daa.\nTuesday, October 11, 2011 at 7:43 pm\nWaxaan mahad aan la soo koobi karin halkaan uga jeedinayaa Somalitalk.com oo xilgooni ah iska saartay badbaadinta badda Soomaaliya, waxaan kaloo u mahadcelinayaa wasiirka oo ugu dambayn u hogaansamay cadaadiska uga imaanayaa warbaahinta iyo shacabka Soomaaliyeed.\nWaxaan kaloo ka doonaynaa hadday u run tahay in dawladu soo daabacdo RoodMapka cusub ee laga saaray arrimihii ku saabsanaa xadaynta badda Soomaaliya.\nAbdifatah Mohamud says:\nWaan ku hanwaynaa waana filiyey in Golaha wazaaradaha oo uu hormuud u yahay Ra’iisul wasaaraha Mr. Gaas ay qaadanayaan go’aankaas.\nWaa go’aan dhaxal gal ah oo ummadda Soomaalieed oo dhan si wayn usoo dhawaynayso ayna filaysay.


AXKAAMTA SOONKA - Dersiga 4AAD – Beegsonews-Wararka maanta\nHome WARARKA MAANTA AXKAAMTA SOONKA – Dersiga 4AAD\nQofka muslimka ah ee soomman waxa la gudboon in uu ilaashado soonkiisa, kana feejignaado wax kasta oo dhaawac u keeni kara, sidoo kalena ku dadaalo in uu la yimaaddo sunnayaasha ajarkiisa kor u qaadaya, kuwaas oo ay ugu muhiimsan yihiin:\n1- SUXUURTA, suxuurtu (cuntada nuska danbe ee habeenkii la cuno), suxuurashadu way barakaysantahay sida uu Nebigu (N.N.K.H) sheegay, sidoo kale waa baadi-soocda soonka muslimka ee uu kaga geddisan yahay soonka diimaha kale.\n2- DIB U DHIGIDDA SUXUURTA, waxa uu Anas –ARN- weriyey in suxuurta Nebiga -SCW- iyo salaadda subax ay u dhexaysay inta laga akhriyo konton aayadood oo keliya.\n3- DEDEJINTA AFURKA, afurka oo la dedejiyaa waa sunne, waxa ka sugnaatay Nebiga (N.N.K.H) in uu yidhi: Umaddu khayr kama suulayso (khayr kama dhamaanayo) intay afurka dedejinayaan.\nFiiro Gaar: Had iyo jeer waxa aynnu aragna wakhtiga afurku dhowyahay dadka oo wada yaacaya, mid gaadhi wata iyo mid lugaynayaba, si miyir la’ oo waalli ah ayay dadka qaarkood u rooraan, waxaana dhacda in uu qofku shil galo, ma garanayo waxa eryaya!\nWalaal afurkaagu hadduu dib kaaga yara dhaco soonkaagii buri maayo, adiguna dhiman maysid, ee dadka ha halligin adiguna ha ha is dhibin, si miyir qab ah aynnu goobaheenna afurka ku gaadhno.\n4- KU AFURIDDA TIMIRTA, wuxuu Nebigu ku afuri jiray timirta teeda curubta ah (Rudab), hadduu waayana timir caadi ah, hadduu waayana biyo. Timirtu waa cunto aad ugu habboon afurka marka la eego maaddada ay ka sameysan tahay, waxaanay si degdeg ah u soo celisaa tamarta qofka, sidoo kale waxay u fiican tahay caloosha madhan.\n5- DUCADA, waxa la gudboon qofka soomman in uu saacadaha uu soomman yahay iyo wakhtiga afurkaba ku dadaalo ducada. Ducada qofka soommanna lama celiyo sida Nebigu (N.N.K.H) uu sheegay.\n6- Waxa kale oo ka mid ah waxyaalaha soonka in lagu dadaalo mudan, dhammaan acmaasha wanaagsan, sida sadaqada, salaatu laylka, Qur’aan akhrinta, cumraysashada iwm.\nWaxyaalaha dhaawaca Soonka\nQofka soomman waxa looga baahan yahay in uu ka fogaado wax kasta oo soonkiisa dhaawici kara sida:\n1- Cayda iyo hadallada xun xun, kaftan ka beenta ah iwm, ha ahaadeen kuwo qofku uu qaab hadal u gudbiyo ama ha noqdeen kuwo uu qoraal ahaan bulshada ula wadaago.\n2- Dagaalka iyo gacan qaadka aan xaqa ahayn.\n3- Waa in uu ka feejignaadaa in uu sandaarashada ku fogaado, marka uu waysaysanayo – in uu biyaha sanka aad ugu fogeeyo ilaa ay cunihiisa u gudbayaan-, Rasuulkaa reebay (N.N.K.H).\n4- Qofka soommani waa in uu ka fogaado wax kasta oo dareenkiisa kicin kara, sababna u noqon kara in ay biyaha taranku ka yimaaddaan, sida in uu xaaskiisa dhunkado ama fara-ka-ciyaar, loolid iyo waxa la midka ah la wadaago.\n5- Dumarka cuntada karinayaa way dhadhamin karaan waxa ay karinayaa, haddii ay ka maarmi waayaan, laakiin waa in ay ka feejignaadaan in dheecaanka cuntadu cunahooda u gudbo, sidoo kale ka feejignaadaan badsashada dhadhamintaas, inta ay ka maarmi karaanna ha ku dadaaleen.\nNext articleFatahaada webiga Dawa iyo roobab mahiigaan oo khasaare Gaadhsiiyey Dawlad degan Somalida


DHAGEYSO: Amaanka gobolka Bari oo la adkeeyay - Radio Risaala: Somali News Online\nHome XULKA WARARKA DHAGEYSO: Amaanka gobolka Bari oo la adkeeyay\nDHAGEYSO: Amaanka gobolka Bari oo la adkeeyay\nMuqdisho-RisaalaFM- Gudoomiyaha gobolka Bari ee maamulka Puntland Yuusuf Maxamed Caweys oo warbaahinta la hadlay ayaa sheegay in ay si weyn u adkeynayaan amaanka deegaanada Puntland gaar ahaan gobolka Bari inta lagu guda jiro Bisha Barakeysan ee Ramadaan.\nGudoomiyaha ayaa sidoo kale waxa uu sheegay in ciidamada amaanka ay aad u adkeynayaan amaanka guud ee deegaanada Puntland, isagoo tilmaamay in ay suuragal tahay in ururka Al-shabaab ay weeraro ka geystaan deegaanada Puntland.\nWaxa uu sheegay in ciidamada amaanka ay wadaan howlgallo Al-shabaab looga hortagayo si aysan weeraro ugeysan Bisha Ramadaan.\nMaamulka Puntland ayaa horey waxa ay usheegeen in ay adkeynayaan amaanka deegaanada Puntland, waxaana laga cabsi qabaa in Al-shabaab ay weeraro ka geystaan deegaanada Puntland.\nPrevious articleQarax 11 Qof ku dilay magaalada Istanbul\nNext articleDaawo kulanka dhexmaray Madaxweynayaasha Soomaaliya iyo Kenya


UNSOM & AMISOM oo walaacsan dagalka Shabeellaha Hoose – Mareeg.com somalia, World News and Opinion.\nMuqdisho – Mareeg.com: Ergayga gaarka ah ee Xoghayaha Guud ee Qaramada Midoobay u qaabilsan arrimaha Soomaaliya, danjire Nicholas Kay ayaa walaac ka muujiyay dagaal beeleed ka socda gobolka Shabeellaha hoose oo sababay dhibaato soo gaartay dad rayid ah.\nDanjiraha ayaa ku taliyay in si degdeg ah loo joojiyo colaadda, isagoo dhinacyada dagaallamaya ujeediyay inay khilaafkooda ku xalliyaan wadahadal, nabad iyo isu-tanaasul.\nWuxuu soo dhoweeyay dedaalka uu sameeyay raysul wasaaraha xukuumadda Soomaaliya Cabdiweli Sheekh Axmed ee xalka loogu raadinayo xasaradda taagan.\nDanjire Nicholas Kay ayaa sheegay in dadka Soomaalida ah ay soo dhibtoodeen in ku filan, isla markaana ay og yihiin in aanay wax wanaag ah ka imaaneyn colaad hor leh oo hadda la galo.\nWuxuu xaqiijiyay inuu diyaar u yahay inuu ka qeyb qaato dedaal kasta oo xal loogu raadinayo colaaddaas.\nDhanka kale, wakiilka Midowga Afrika ee Somalia, danjire Maxamed Saalax Annadif ayaa isna warsaxaafadeed uu soo saaray ku muujiyay walaaciisa colaadda gobolka Shabeellada Hoose ka socota, wuxuuna ugu baaqay dhinacyada inay si deg-deg ah u joojiyaan gacan ka hadalka.\n“Waxaan ku baaqayaa deggenaansho iyo dib u heshiisiin. Xaaladda laguma xallin karo gacan ka hadal. Dinacyada oo dhan waa inay ka joogsaaan falalka gacan ka hadalka ah, sameeyaanna dadaallo toos ah oo ay uga gudbayaan xaaladdaas kuna xalliyaan farqiga u dhexeeya wada-hadal nabadeed iyo xal waara,” ayuu yiri Annadif.\nDanjire Annadif wuxuu ku cel-celiyay ballan-qaadka AMISOM ee ah inay si aad u dhow ay ula shaqeyn doonto dowladda federaalka Soomaaliya iyo xoogageeda si loo xasiliyo dalka ammaanna looga dhigi lahaa.\n“AMISOM oo la tashaneyso bulshada caalamka waxay u joogtaa inay ku taakuleyso dhammaan dhinacyada sidii loo heli lahaa is fahan buuxo taasoo qayb ka ah qorshe ay sare ugu qaadayso nabada, amaanka iyo xasilloonida Soomaaliya,” ayuu isna ku soo gabagabeeyay qoraalkiisa.\nDagaalladii habeen hore ee shalay ka dhacay Marko iyo Lambar 50 ayaa sababay in meelahaas lagala wareego maleeshiyaadkii horay u joogay, waxaana boqolaal qof megengelyo u galeen xerooyinka ciidamada AMISOM ku leeyihiin Shabeellaha Hoose.\nFiidow: Shiico mintid ah ayaa jooga Galgaduud


Ururka Iskaashiga Islaamka oo xal u raadinaya xaaladda halista ah ee Afghanistan\nWaddamada Muslimka ah ayaa isku dayaya in ay wax ka qabtaan dhibaatooyinka dhaqaale iyo kuwa bini’aadantinimo ee sii kordhaya ee ka jira dalka Afgaanistaan, xilli dalka ay deriska yihiin ee Pakistan uu Axadii ka furmay shir aan caadi ahayn oo uu yeelanayo Ururka Iskaashiga Islaamka.\nXaaladda degdegta ah ee Afgaanistaan, oo malaayiin ay wajahayaan gaajo xilligan qaboobaha, ayaa sababtay qeylo dhaan isa soo tareysa, laakiin beesha caalamka ayaa ku dhibtootooneysa jawaab wadajir ah oo ay ka bixiso xaaladda bini'aadaminimo, iyadoo reer galbeedku ay ka caga jiidayaan inay caawiyaan xukuumadda Taalibaan, oo xukunka la wareegtay bishii Ogosto.\n"Haddii aan tillaabo degdeg ah la qaadin, Afgaanistan waxay ku wajahan tahay fowdo," ayuu Ra'iisul Wasaaraha Pakistan Imran Khan ku yiri khudbaddiisii furitaanka, isagoo intaas ku daray in ay dhici karto in qalalaase qoxooti iyo rabshado kale oo ay geystaan Daacish ay ka dhalan karo dhibaataad gaajada.\n"Fowdadu cidna kuma habboona," ayuu sii raaciyay. Khan ayaa ugu baaqay reer Galbeedka inay kala saaraan xukunka Taalibaan 40-ka milyan ee reer Afghanistan.\nKulanka oo laba maalmood ka socda Islamabad ayaa waxaa sidoo kale qeyb ka ah wakiilo ka socda Qaramada Midoobay iyo hay’adaha maaliyadda caalamiga ah, iyo sidoo kale quwadaha adduunka oo ay ku jiraan Mareykanka, Midowga Yurub iyo Japan.\nKu-simaha wasiirka arrimaha dibadda ee Taliban, Amir Khan Muttaqi ayaa sheegay in dowladda cusub ay soo celisay nabadda iyo ammaanka, ayna wax badan ka qabatay dalabaadka dowlad loo dhan yahay ee ixtiraamka xuquuqda aadanaha oo ay ku jiraan xuquuqda haweenka.\nSaraakiisha Taliban ayaa horay u codsaday in laga caawiyo dib u dhiska dhaqaalaha Afgaanistaan oo burburay iyo quudinta in ka badan 20 milyan oo qof oo gaajo soo foodsaartay.\nQaar ka mid ah dalalka iyo hay’adaha gargaarka ayaa billaabay in ay gargaar gaarsiiyaan, balse nidaamka bangiyada dalka oo burbur ku dhow ayaa sii adkeeyay shaqadooda.


War Deg Deg Ah:- Dawlada Soomaaliya Oo Jawaab Jilicsan Ka Bixisay Talaabooyinka Ka Dhanka Ah Ee Dawlada Kenya Qaaday |\nWar Deg Deg Ah:- Dawlada Soomaaliya Oo Jawaab Jilicsan Ka Bixisay Talaabooyinka Ka Dhanka Ah Ee Dawlada Kenya Qaaday\nMuqdisho(GNN)War ka soo baxay wasaarada arimaha dibada Soomaaliya ayaa lagu soo bandhigay walaaca ay dawlada soomaaliya ka qabto talaabooyinka ay qaadayso dawlada Kenya.\nWarka ka soo baxay wasaarada arimaha dibada soomaaliya ayaa sidoo kale lagu sheegay in talaabooyinka ay qaadayso dawlada Kenya ay si cad uga hor imanayaan heshiisyadii ay labada xukuumadood hore u galeen.\nWasaarada arimaha dibada soomaaliya ayaa warka ka soo baxay lagu yidhi:-\n“Talaabooyinka ay dawlada Kenya qaadaysaa waxay carqalad ku yihiin xidhiidhka walaaltinimo ee u dhaxeeya soomaaliy iyo Kenya sidaas darteed dawlada soomaaliya waxay ku baaqaysaa in Kenya ay ilaaliso oo ay ka fiirsato dhibaatooyinka ka dhalan kara talaabooyinka qay qaadayso isla markaana waa inay ilaalisaa xidhiidhka soo jireenka ah u dhaxeeya labada dal.\nKenya waa inay tixgelisaa dabciga dublamaasiyadeed iyo ixtiraamka labada wadan kala mudan yihiin , dawlada Soomaaliyana waxa dhankeeda ka go’an inay ilaaliso xidhiidhka ay la leedahay dawlada Kenya, waxaanay sii wadi doontaa soo dhawaynta muwaadiniinta iyo saraakiisha dawlada Kenya ee soomaaliya imanaya.”\nN):-Dawlada federaalka ah ee soomaaliya ayaa jawaab ka bixisay talaabada ay Kenya ku hor istaagtay inay fiisaha dal ku galka siiso qaar ka mid ah masuuliyiinta xukuumada soomaaliya.\nGabagabadii, warsaxaafadeedka waxaa lagu yiri “Wasaaradda Arrimaha Dibedda iyo Iskaashiga Caalamiga ee Dowladda Federaalka Soomaaliya, iyada oo fursaddan ka faa’iideysanaysa waxay tixgelin iyo qaddarin aad u sarreysa u ballanqaadaysaa Wasaaradda Arrimaha Dibedda ee Jamhuuriyadda Kenya.”


Saddex dumar ah oo baddalaya wajiga siyaasadda Mareykanka - BBC News Somali\nRashida Tlaib, Ilhan Omar iyo Alexandria Ocasio-Cortez waxaa xilalka loo dhaariyay 3 January 2019\nIlhaan Cumar: "Gabdhaha waxay dhihi doonaan xijaabkeyga wax haka sheegina"\nInkastoo ay saaxada siyaasadda heerkeeda sare ku cusub yihiin, hadda waxay xilli horeba awood u yeesheen iney baddalaan qaab dhismeedkii siyaasadda arrimaha gudaha iyo tan arrimaha dibadda ee waddanka Mareykanka.\n1- Alexandria Ocasio-Cortez: Gabadhanoo ay da'deedu tahay 29 sano, waxay noqotay qofkii ugu da'da yaraa ee abid ku biira aqalka Koongareeska Mareykanka, halkaasoo ay isugu tagaan siyaasiyiinta ugu waaweyn Mareykanka.\nAlexandria Ocasio-Cortez waxay Koongareeska kula biirtay tiradii dumarka ahayd ee ugu badneyd abid\n2- Ilhaan Cumar: Waa 38 jir, waxaana laga soo doortay gobolka ay Soomaalida badan daggan tahay ee Minnesota.\nIlhaan Cumar waxaa loo xushay iney ka mid noqoto guddiga arrimaha dibadda ee aqalka Koongareeska\nGabadhan kasoo jeedda Falastiin waxay curad u tahay 14 carruur ah\nTlaib oo qareen ah waxay ka soo jeeddaa dalka Falastiin waxayna ayeeyadeed iyo qaraabadeeda kaleba ilaa hadda ku nool yihiin dhulka ay Israa'iil heysato ee Daanta Galbeed.\nIlhaan Cumar ayaa dhawaan warbaahinta ruxday ka dib markii ay si adag su'aalo u weydiisay danjiraha cusub ee uu madaxweynaha Mareykanka u magacaabay dalka Venezuela.


Dalka oo maanta si weyn looga dabaal degay Ciidda Carafo | KEYDMEDIA ONLINE\nDalka oo maanta si weyn looga dabaal degay Ciidda Carafo\nGayiga ay soomaalidu degto ayaa maalinta Koobaad ee Ciidul Adxaa si wayn looga dabaal degay, magaalooyinka waawayn ee ddalka ayayna ka socdaan dabaal degyo lagu weyneynayo, maalinta 10aad ee bisha Carafo.\nMUQDISHO, Soomaaliya - Guud ahaan shucuubta Muslimiinta ee ku kala sugan dalalka caalamka ayaa si weyn maanta ugu dabaal degaya munaasabadda maalinta Koowaad ee Ciidda Carafo.\nDhamaan gobollada dalka ayaa laga oogay takbiirta, waxaana socda dabaal degyo lagu soo dhaweynayo maalinta Tobonaad ee Bisha Dul-Xijah, oo ah mid ka mid ah labada Ciid ee Islaamka.\nMadaxda dalka ayaa shacabka Soomaaliyeed ugu hambalyeeyay maalinta qiimaha badan, ehellada iyo asxaabta, ayaana isku booqanayaan guryaha, si ay muujiyaan farxada Ciidul Adxaa.\nKumanaan Xujey ah oo sanadkan gudaneysa Waajibaadka Xajka ayaa shalay istaagay Banka Carafo, halkaasi oo muslimiinta ku gudanayaan mid ka mid ah Rukniyada ugu muhiimsan ee Xajka.\nWar saxaafadeed ka soo baxay Xafiiska Wakiilka Gaarka ah ee Xoghayaha Guud ee Qaramada Midoobay u qaabilsan Soomaaliya Danjire James Swan ayaa hambalyo ku aadan muanasabadda ciidul Adxaa u diray shacabka Soomaaliyeed.\nCiid al-Adxa oo sidoo kale loo yaqaano Ciidda Carafo waa ciida labaad ee dadka muslimiintu u dabaal degaan, iyagoo cibaadooyin cayiman Alle ku caabudaya, waxay ku beegantahay 10-ka bisha Dul-xijah ee Taariikhda Hijriga.


Mogadishu Journal » 2018 » February » 11\nMjournal :-Wararka naga soo gaarayo deegaan lagu magacaabo War-mooley oo u dhaxeeya Degmada Ceelbuur iyo Magaalada Dhuusamareeb ayaa soo sheegaya in halkaasi uu ka dhacay dagaal u dhaxeeya Al-Shabaab iyo dadka deegaanka. Wararka ayaa sheegaya in dagaalka uu salka ku haayo labo...\nUS state politician Ilhan Omar says she holds Trump ‘exclusively responsible’ for the rise in Islamophobia in the US. Hers is a remarkable journey: from a refugee camp in Kenya to a state legislature in the United States. In 2016, Ilhan Omar became the first elected...\nReal Madrid ayaa dib ugu soo laabatay wadadii guulaha kadib markii ay Bernabeu ku xasuuqeen Real Sociedad kulan ka tirsan horyaalka La Liga, waxeyna ku awood sheegteen 5-2. Cristiano Ronaldo ayaa dhaliya sadexley wuxuuna dib ugu soo laabtay hanaankiisii goolasha isagoo haatan...\nMjournal :-Manchester United ayaa isha ku heysa inay guul ka gaarto kulanka ay u safrayaan Newcastle United galabta oo axad ah. Red Devils waxay shan dhibcood ka sareysa kooxda kaalinta seddexaad ee Liverpool, waxaana ay dooneysaa inay ka badiso Newcastle oo aan guuleysan afartii...\nMjournal :–Xaalada Degmada Afgooye ee Gobolka Sh/Hoose ayaa dagen kadib markii ay xalay fiidkii Al-Shabaab ay ku soo qaadeen weerar Ciidanka Dowlada oo fariisin halkaasi ku lahaa. Saraakiisha Ciidamada dowladda Soomaaliya ayaa warbaahinta u xaqiijiyay in dagaalyahano ka...\nDiyaarad laga soo riday Turkiga\nMjournal :-Kooxda Kurdiyiinta ayaa xaqiijiyay in ay soo rideen Diyaarad kuwa qumaatiga u kaca oo ay leedahay dowladda Turkiga gobolka Afrin ee dalka Suuriya. Ciidamada dowladda Turkiga ayaa maalmihii lasoo dhaafay howlgallo aan joogsi laheyn waxa ay ka wadeen dalka Suuriya. Inta...\nQodobo lagu heshiiyay shirkii Amniga Qaranka oo xalay la soo gabagabeeyay\nMjournal :-Golaha Amniga Qaranka ayaa kulankoodii Lixaad ku yeeshay magaalada Muqdisho, 6-10 Feebaraayo 2018. Shirkaas oo ka dhacay xarunta Maaxtooyada – Villa Somalia ee magaalada Muqdisho. Kulankan oo looga hadlayey arrimaha Amniga Qaranka waxaa shir-guddoomiyey Madaxweynaha...


Ogaden News Agency (ONA) – Xisbiga Mucaaradka Blue Party oo Maanta Mudaaharaad Balaadhan Kuqabtay Addiss Ababa Iyo Ciidanka Amaanka oo Hor Istaagay.\nXisbiga Mucaaradka Blue Party oo Maanta Mudaaharaad Balaadhan Kuqabtay Addiss Ababa Iyo Ciidanka Amaanka oo Hor Istaagay.\nWaxaa manta kadhacay Caasimada wadanka Itoobiya ee Addiss Ababa mudaaharaad balaadhan ooy soo qaban qaabiyeen xisbiga mucaaradka ah ee Blue Party (Samayawi Party).\nMudaaharaadkan oo ahaa mid balaadhan ooy kasoo qaybgaleen shacab aad ufaro badan ayaa maanta gilgilay caasimada Gumaysiga Itoobiya ee Addiss Ababa. Waxayna codsadeen kaqaybgaleyaashii mudaaharaadka isbadal balaadhan in lagu sameeyo Arimaha Siyaasada, Dhaqaalaha iyo Bulshada ee Gumaysiga Itoobiya ka,arimiya.\nDadkii mudaaharaadkan iskugu soobaxay oo rabay inay socod kusoo maraan meesha layiraahdo Meskel Square ayaa waxaa hor istaagay ciidanka nabad sugida TPLF iyagoo udiiday kaqaybgaleyaashii mudaaharaadka inay socdaalkoodii siiwataan.\nDadkii mudaaharaadkan soo qaban qaabiyay ayaa codsanaya in lasii daayo dhamaan maxaabiista siyaasadeed ee xabsiyada wadanka kabuuxa een xataa waligood maxkamad lahorkeenin, waxaa kale ooy aad ooga cabanayaan cadaadiska joogtada ah ee laguhayo.\nWadanka Itoobiya ayaysan gaba ahaanba kajirin Xoriyatul-Qawl ka iyo inay muwaadiniintu si madax banaan umuujiyaan dareenkooda iyo rabitaankooda. Waxaa lawada ogsoon yahay inay mudooyinkii lasoo dhaafay jilgileen mudaharaadyo isbada jog ah ooy soo abaabuleen Muslimiinta Itoobiya oo diidanaa kana soo horjeestay cabudhinta iyo kutumashada xuquuqda aadamaha eey Maamulka TPLF ay kuhayaan shacabka kudhaqan wadanka Itoobiya.\nDhanka kale waxaa maalmihii lasoo dhaafay kadhacay caasimada Gobolka Wallo ee Dasse iyo magaalada Goojaam qarax khasaare balaadhan gaystay. Qaraxyadan iyo mudaaharaadyadan ayaa kusoo beegmaya xili ay kala qaybsan yihiin madaxda xisbiga TPLF ee dulmiga iyo cadaalad darida kuhaystay dalka Itoobiya 22-sano ee lasoo dhaafay.\nSiduu mudaaharaadku udhacay oo maqal iyo muuqaal ah waxaad kadaawan kartaan meeshan hoose.


Qorshaha waxbarasho iyo shaqo-abbur: manhaj iyo shaqo-abuur ku xidhan baahida dhallinyarada – Vote Cirro – Presidential Election 2017 Somaliland\n„Waxaynu isku xidhi doonaa waxbarashadda iyo dhaqaalaha annagoo ubalan-qaadeynaa ardeydda Somaliland waxbarasho kaabeysa xirfadooda mustaqbalka, sidoo kale waxaanu horumarin doonaa ganacsiyaddi hore ujirey si aanu shaqo-abuur cusub u samayno islamarkaana kor uqaadno wax-soo-saarkeena.“\n- Abdirahman Mohamed Abdullahi\nXukuumadda waddani waxay kordhin doontaa mushaharka macalimiinta 100%.\nWaxaanu bixin doonaa 15% fiiga ardeyda dugsiyada somaliland odhan.\nWaxaanu samayn doona manhaj cusub kaasoo ka turjumaya baahida jirta anaggoo kaashanaynaa ganacsatada, wasaaradda waxbarashadda iyo tacliinta sare, wasaaradda qorshaynta qaranka iyo daneeyayaasha kale bulshada dhaqanka si aanu u samayno manhaj ardeyda ka caawinaya inay helaan xirfadaha iyo aqoonta looga baahanyahay dhaqaalaha somaliland. Manhajka waxaa dib-u-eegis lagu samayn doonaa sannad kasta si loo horumariyo bulshada somaliland lagana ilbaxiyo qaab bulsheedka qabaliga ah.\nShaqo-abuurka dhallinyarada: si aanu shaqooyin cusub u abuurno waxaanu horumarin doona ganacsiyadii hore islamarkaana hindisaya ganacsiyo cusub.\nUJEEDOYIINKA UGU MUHIIMSAN:\nIn warshado waddanka laga dhiso si lacagta adag waddanka inoogu kaydsanto\nIn dibada aynu wax udhofino si lacag adagi waddanka uso gasho.\nQiyaas ahaan waxaanu samayn doona ugu yaraan 9,000 ilaa 12,000 shaqo.\nXoolaha nool: oo ah laf dhabarta dhaqaalaheena iyo shaqo-abuur sidaas darted waxaan horumarin doonaa kaabayaasha u muhiimka ah si loo kobciyo dhoofka xoolaha iyo wax soo saarkiisaba. Kaabayaasha u muhiimka ah dhoofka xoolaha waxaa ka mid ah biyaha, xisbiga waddani wuxuu balan qaadey inuu dhisayo warshado biyaha badda soo sifeeya. Dhismaha warshadahan iyo markay shaqo galaanba waxay abuuri doonaan shaqooyin badan. Waxaa kalo ka mid ah warshadaha la samayn doono warshadaha hilibka iyo qaboojiyaasha kuwaaso Iyana sameyn doona shaqo-abuur balaadhan.\nLoojistikada: himilooyinka xisbiga waddani waxaa ka mid ah inuu noqdo saaxibka koowaad ee ganacsi ee itoobiya ku leedahahay gobolka geeska afrika. Korodhka dhoofka iyo soo dejinta alaabta waddanka itoobiya wuxuu keenaya baahi ku timaada adeegyada isu socodka iyo transitka somaliland dhexdeeda sidaas darteed xukuumada waddani waxay isku taxalujinaysaa inay horumariso adeegyadda isu-socodka iyo is-gaadhsiinta sida wadooyinka, bakhaarada alaabta transitka iyo barxado ganacsi (business parks), dhamaan adeegyadaas oo la tartami kara kuwa geeska afrika.\nWarshaddaha: balan-qaadyadi xisbiga waddani waxaa ka mid ahaa inuu hirgelinayo warshad biyaha badda soo sifeeya, warshadahani markay biyaha sifeeyaan hadhaaga kasoo baxayaa waxaa ka mida biyo milix badan kuwaaso laga sii sifeyn karo milix aysiidh iyo lye (saltic acid and lye) labaddan kiimiko waxay aasas uyihiin oo loo isticmaala samaynta saabuunta iyo waxyaabo kale oo badan. Sidaa darteed waxay samaynayaan wax soo saar iyo inaynu dhoofin karno.\nSIDEE AYAY QORSHAYAASHANI U SUURTAGALINAYAAN SHAQO-ABUUR?\nHirgelinta mashaaricdani (warshadaha iwm) waxaa ka dhalanaya shaqo-abuur.\nDhisida iyo ka midha-dhalinta mashaariicdani waxay shaqo-abuur ka sameynayaan nawaaxiga goobaha iyo deeganada laga hirgalinayo.\nMashaaricdani sida biyaha, loojistikada iyo warshadaha kiimikadu waxay shaqo-abuur usamaynayaan dhallinyarada leh xirfadaha gaadhi wadista, mekanikska, saynisyahanada, inijineero, maamuulka iyo maareynta iwm.\nSidoo kale mashaaricdani waxay hirgelinayaan in la sameeyo shirkado iyo ganacsi cusub sida shirkado waddanka ku warshadeeya wax soo saarkeena, shirkado iibiya wax soo saarkeena iyo kuwo dhoofiya. Dhamaan mashaaricdani waxay sii kordhinayaan baahida adeegyada ganacsiyadii hore u jirey sida maqaayadaha, dukaamada iwm.\nGuud ahaan, rejada xukuumada waddani ay shacabka la wadaagto waa inaynu hirgelino siyaasad iyo qorshayaal kobciya oo horumariya dhaqaalaheena. Sidaas darteed waxaan isku taxalujin doonaa inaanu hirgelino xeerar, kaabayaal iyo deegaan ku haboon oo dhiirigelinaya inay somaliland hesho maalgashi caalami iyo mid guddaha ah. Xukuumada waddani maaha mid la tartamaysa ama rabta inay suuqa ka saarto ganacsiyada gaarka ah laakiin waxaanu doonaynaa inaanu taageerno oo kobcino ganacsiyada gaarka loo leeyahay, anagoo gacmaha is haysana aynu horumarino bulshadeena taagta darran iyo waddankeena somaliland oo idil, islamarkaana ka tagno aayatiin dhaxal-gal ah u ah ubadkeena iyo jiilka cusub, dhidibadana u aasno qaran taaba gala.


Kim Jong-un:- Waxaan Diyaar U ahay “Dagaal iyo Wada Xaajood “ | Gaaroodi News\nHoggaamiyaha Kuuriyada Waqooyi, Kim Jong-un ayaa sheegay in dalkiisa uu u baahan yahay inuu isku diyaariyo “wada xaajood iyo dagaal” lala galo Mareykanka, iyo “gaar ahaan inuu si buuxda isugu diyaariyo iska hor imaad”.\nTani waa markii ugu horreysay ee Kim Jong-un uu si toos ah uga hadlo maamulka Madaxweyne Joe Biden.\nKuuriyada Waqooyi ayaa goor sii horreysay gaashaanka u daruurtay dadaallada dowladda cusub ee Mareykanka ee lagu hirgelinayo wada hadallada diblomaasiyadeed.\nMareykanka ayaa ugu baaqay Kuuriyada Waqooyi in ay joojiso barnaamijkeeda hukliyeerka.\nBalse xukuumadda Pyongyang ayaa dhowr jeer diidday, Golaha Ammaanka ee Qaramada Midoobay oo cunno qabateynno dhaqaale oo xooggan ku soo rogtay dalkaas ku yaalla koofurta Aasiya, sababo la xiriira tijaabooyinka nukliyeerka.\nKim ayaa ka hadlayay shir uu la yeeshay hoggaamiyeyaasha sare ee dalkaas, oo toddobaadkan dhexdiisa ka bilowday caasimadda Pyongyang.\nWuxuu sheegay inay u baahan yihiin in “gaar ahaan si buuxda isugu diyaariyaan iska hor imaad, si loo dhowr sharafta dalka iyo danihiisa horumarka iyo madaxa bannaanida”, iyo sidoo kale n la “damaanad qaado nabad iyo ammaanka Kuuriyada Waqooyi,” sida laga soo xigtay warbaahinta dowladda ee KCNA.\nHadalkiisan ugu dambeeyay ayaa imaanaya maalmo ka dib markii uu si rasmi ah u ogaaday in Kuuriyada Waqooyi ay wajaheyso walaac la xiriira cunno yaraan.\nHorraantii toddobaadkan, hoggaamiyeyaasha dallaka G7, oo uu ku jiro Joe Biden, ayaa ugu baaqay Kuuriyada Waqooyi in ay joojiso hubkeeda nukliyeerka iyo barnaamijka hubka, ayna soo celiso wada xaajoodka.\nXiriir dhiillo leh\nXiriirka Kim Jong-un uu la leeyahay maamulka Biden ayaa ilaa iyo hadda ahaa mid xiisad ay ku dheehan tahay.\nKahor doorashadii Mareykana, Biden ayaa ku tilmaamay in Kim uu yahay “tuug”, maalmo kahor caleema saarkiisa. Ka dib Kuuriyada Waqooyi ayaa sameysay dhoolla tus militari oo ballaaran kaas oo ay ku soo bandhigtay hub cusub.\nBishii April, Biden ayaa Kuuriyada Waqooyi ku tilmaamay in ay “khatar weyn” ku tahay ammaanka dunida, taas oo sababtay in jawaab caro ah ay ka timaaddo Pyongyang oo sheegtay in hadalkaas uu ka tarjumayo in Biden uu doonayo inuu “sii xoojiyo siyaasadda cadowtinnimada leh” ee ka dhanka ah dalkaas.\nXukuumadda Washington ayaa sidoo kale dhowaan dhammeystirtay dib u eegis ay ku sameysay siyaasaddeeda Kuuriyada Waqooyi, waxayna sheegtay in Mareykanka uu sii wadi doono dadaallada Gacanka Kuuriya looga dhigayo mid ka caaggan nukliyeerka.\nBiden ayaa ballan qaaday in uu la imaan doono hannaan ku dhisan diblomaasiyad iyo iska caabbin.\nXoghayaha xiirirka Aqalka Cad, Jen Psaki ayaa tiri: “Siyaasaddeenna diiradda ma saari doonto in lagu guuleysto gorgortan, sidoo kalena kuma tiirsanaan doonto dulqaad istaraatiijiyadeed”.\nKim Jong-un ayaa saddex jeer oo kala duwan oo hore, la kulmay Madaxweynihii Biden xilka kaga horreeyay ee Donald Trump, balse wada hadallada ku saabsan joojinta hubka nukliyeerka ayaa fashil ku soo dhammaaday.\nLeif-Eric Easley, oo wax ka dhiga Jaamacadda Ewha Womans ee Seoul, ayaa hannaanka Biden ku sheegay in uu yahay mid go’aannada Kuuriyada Waqooyi ka talo gelinaya xulafadiisa, isagoo u maraya hannaanka “diblomaasiyadda”.\n“Maamulku ma uusan soo bandhigin hannaan faahfaahsan, sababtoo ah wuxuu doonayaa in si aan adkeyn loo wajaho Pyongyang,” ayuu yiri.\n“Dhanka kale, Washington waxay xulafadeeda la xoojin doontaa hannaanka iska caabbinta, tababarka militariga, iyo difaacyada hubka.”\nFalanqeynta Nari Kim, weriyaha BBC ee Laanta Kuuriya\nFarriinta isku dhex jirta ee Kim Jong-un ee isu diyaarinta “wada xaajoodka iyo iska caabbinta” waxay ka tarjumeysaa hadallada Madaxweyne Biden, oo qaabka uu Mareykanka u wajahayo Kuuriyada Waqooyi ku sheegay in ay tahay hannaan ku dhisan “diblomaaisyad iyo iska cababin”.\nMarka ay isku qastay labada farriin, Kuuriyada Waqooyi waxay ku taagnaaneysaa hannaankeeda ah sug-oo-arag ee la xiirira maamulka cusub ee Mareykanka.\nBalse hubanti la’aanta farriinta Kim waxay sidoo kale calaamad u noqon kartaa in Kuuriyada Waqooyi ay rajeyneyso in ay dib ugu laabato wada hadal.\nInkastoo Kim Jong-un uu carrabka ku adkeeyay isu diyaarinta “iska hor imaad”, wuxuu ka gaabsaday inuu si toos ah u cambaareeyo Mareykanka amaba hadallo kale oo xanaf leh.\nMid ka mid ah sababaha ugu waaweyn ee uu sidaas u sameeyay ayaa laga yaabaa in ay tahay cunto yaraanta Kuuriyada Waqooyi iyo walaacyada la xiriirka xanuunka safmarka ah ee coronavirus.\nDhaqaalaha dalkaas waxaa saameyn ku yeeshay cunaqabateynta adag ee caalamka kuwaas oo la xiriira barnamaijkeeda hubka nukliyeerka iyo xiritaanka xudduuda, si looga hortago faafitaanka xanuunka.\nSidaas darteed farriinta uu dirayo hadalka Kim Jong-un waxay tahay in Kuuriyada Waqoyi ay muujineyso sida ay diyaar ugu tahay wada hadal, balse aysan marnaba aqbali doonin inay gebi ahaanba joojiso hubka nukliyeerka, sid uu dalbaday Mareykanka.\nMuddada dhowna, faafitaanka COVID-19 iyo cunno yaraanta waxay dalkaasi ku qasbi doonaan inuu xoogga saaro arrimaha gudaha, beddelkii uu xoogga saari lahaa kuwa dibadda


4 launchers for Android ah oo aad jeclaan doonto | Androidsis\n4 launchers Android ah oo aad jeclaan doonto\nDunida Android waxay u oggolaaneysaa qaabeynta kuwa aad adeegsadayaashu runtii way ku faanaan, gaar ahaan marka la barbardhigo kuwa haysta iPhone-ka la socda iOS-ka oo aan lahayn JAILBIL. Dhab ahaantii mid ka mid ah qaybahaas waxaan ku sharaxay saldhigyadeeda ugu fudud mid ka mid ah casharradeenna loogu talagalay bilowga ugu habboon kuwa idinka bilaabaya adduunkan. Waxaan ula jeedaa dabcan kan rido, oo aad ka soo dejisan karto Google Play ama dukaamada kale ee codsiyada isla markaana ka dhigi karto taleefankaaga casriga ah mid kale, oo aan weli la aqoonsan karin.\nLaakiin inta udhaxeysa launchers waxaa jira farqi badanMarka la eego garaafyada, mawduucyada iyo shaqeynta, waxaan ka helnaa barnaamijyo horumarsan heerarka oo dhan iyo kuwa kale oo wali leh horumar. Si hufan markii aad u dooranaysid mid ka mid ah kan dambe, isticmaale laylis ah ayaa ku dambayn kara inuu ku hungoobo qaacidadan qaabeynta oo uu gabi ahaanba isaga tago. Marka hadafkeenu maanta waa inaan kaa dhigno soo jeedin 4 launchers ah oo loogu talagalay Android oo aad jeclaan doonto, ama ugu yaraan inaad ka heli doonto shaqeyn taas oo ah inay runtii yihiin qalab caqli badan. Kadib hal naqshad ayaa kaa dhaadhicisa wax ka badan mid kale, durba waa arrin dhadhan shaqsiyeed.\n1 4 launchers Android ah oo aad jeclaan doonto\n1.1 Launcher Appex\n1.2 Nova La Shaqeeye\n1.4 Bilawga soo socda\nWaa midda aan kugu tusnay shaashadda shaashadda ee aan maanta ku fureynay qoraalkeenna. Waxay kasbatay meel ka mid ah kuwa ugu ixtiraamka badan adduunka ee boosteejooyinka OS-kan. Oo waxay ku samaysay sidaas ku saleysan laba dhisme. Midka hore waa sidaas laga beddeli karo sida ay noqon karto. Midka labaad ee ku habboon waxqabadka iyo qaabeynta shaashadda adeegsadaha laftiisa, taas oo u sahlaysa waxyaabaha isaga u fudud.\nWaa mid kale oo ka mid ah kuwa ugu guulaha badan, in kasta oo guusha badanaa ay ugu wacan tahay horumarka joogtada ah ee lagu waafajiyay cusbooneysiinta. Fududeyntu marwalba waxay ahayd furaha, iyo waliba ugu badnaan ku habboonaanta iskudayida ku dayashada shaashadda asalka ah ee Android, taas oo ah, ka saarista lakabyada la heli karo ee adeegsadayaasha adeegsadayaasha horay loo yaqaan. Waxay sidoo kale u taagan tahay wax soo saarka waxay noo ogolaaneysaa inay naga caawiso abuuritaanka shaashado cusub oo aan dalbanno kuwa hadda jira si sahlan loogu heli karo.\nIn kasta oo naqshadeedu sidoo kale doonayso inay aad ugu ekaato waxa naloogu soo bandhigayo asalka Android, runtu waxay tahay inaan helno ikhtiyaar inyar sii socda. Qalab yar, laakiin dhammaantood waxtar leh oo hal-abuur leh; habeynta waxyaabaha loo yaqaan 'widget' ee aan jeclahay iyo xawaare layaableh kuwa ugu cagajiida badan ee badalaya inuu yeesho a launcher on Android.\nSolo Launcher-Nadiif, Sifiican, DIY\nBilawga soo socda\nIn kasta oo naqshadeynta, waxqabadka iyo waxqabadka aanan dhihi karin waa mid ka mid ah Android launcher Waan ku faraxsanahay arrintaas, waan ogahay in codsigu leeyahay dhagaystayaal aad u qeexan, oo laga yaabee in qaar ka mid ah akhristayaashayada ay si hufan u eegeen cutubkeenna maanta suurtagalnimada 3D. Dhab ahaantii taasi waa waxa soo socda ee soo socda. Ma xuma dhan, laakiin waxaan hayaa sawirada 2D caadiga ah maalin ilaa maalin.\nWaxaad leedahay kale furaha Maxaad jeceshahay oo aad rabtaa inaad wadaagto si liiskan uu uga weynaado? Miyaad u maleyneysaa in kuwa maanta qaarkood ay ka duwan yihiin kuwa kale maxaa yeelay waxaad isku dayday dhowr? Noo sheeg faallooyinka, waad ogtahay inaan jecel nahay!\nMacluumaad dheeraad ah - Tirooyinka Android augur xukun buuxa OS (Infographic)\nWadada buuxda ee maqaalka: Androidsis » Codsiyada Android » 4 launchers Android ah oo aad jeclaan doonto\ngaby alvarez dijo\nDodol launcher * w *\nKu jawaab gabi alvarez\nKu jawaab 4D\nShaki la'aan, waxaad ka tagtay furaha MiUi kan ugu fiican illaa iyo hadda. Dhamaan wanaag.\nAniga ahaan tan ugu fiican dhamaan dalabyada loogu talagalay Android shaki la’aan Launcher Launcher: habeyn xad dhaaf ah iyo waxqabad aan caadi aheyn.\nKu soo jawaab ElectricSid\nLuis Japo Espinoza Paz dijo\nHolo Launcher HD 😀\nJawaab Luis Japo Espinoza Paz\n3 teebabka Android waa inaad isku daydaa haddii taada aysan ku qancin\nSaddexda tiir ee ay ku xiran tahay Android Wear


JIG JIGA- Madaxwaynaha dowlad degaanka Soomaalida Itoobiya, Mustafa Maxamed Cumar ayaa fahfaahin ka bixiyay kulan uu la yeeshay saraakiisha goboladda ee ciidamada sida gaarka ah u tababaran ee Liyuu Boolis.\nKulanka oo ka dhacay xarunta degaanka ee Jigjiga ayaa diiradda lagu saarey amaanka, soo celinta kala dambeynta, iyo shaqaaqooyinkii ugu dambeeyay ee gobolka ka dhacay kuwaasoo sababay kahsaarooyin Hantiyadeed iyo waliba mid Nafeed.\nMadaxwayne Cagjar oo kulanka kadib soo dhigay boggiisa rasmiga ah ee Twitter qoraal kooban oo kulankaan ku saabsan ayaa shaaca ka qaaday inuu kusoo dhamaday shirkooda si wanaagsan, ayna isla meel-dhigeen dhamaan qodobadda ay ka wada hadleen.\nWuxuu carabka ku dhuftay in saraakiisha Liyuu Boolis ay u balanqaadeen isaga inay xushmayn doonan sharafta dadka iyo dhulka Soomaali Galbeed, islamarkaana ay ka fogaan doonan dhamaan wax walba oo u keenaysa hoos u dhaca degaanka.\nKulankaan gaarka ah oo uu Cagjar la yeeshay saraakiisha Liyuu Boolis ayaa daba socda kulamo uu horey ula yeeshay Madaxwaynaha Taliska ugu sareysa ciidanka, kuwaasoo uu kala hadlay sidii looga gudbi lahaa wax kasta oo horey usoo dhacay.\nDegaanka Soomaalida Itoobiya ayaa waxaa ka socda isbedal si xowli ah ku socda, kaasoo yimid kadib markii Milatariga Federaalka ay si xoog ah ku qabsadeen Jigjiga bishii hore, iyaga oo xabsi dhigay Madaxwaynihii hore ee DDSI, Cabdi Ilay iyo Lix xubnood oo lasoo shaqaysay.\nMadaxwayne Cagjar ayaa isbedalo ku sameeyay hogaanka Hay'addaha amaanka dowlad degaanka Soomaalida Itoobiya, isaga oo umagacaabay Taliyaal cusub, taasoo ka dambeysay markii intii uu jiray maamulkii Cabdi Illay ay geysteen Xad-gudubyo ka dhan ah Aadanaha.\nAxmed Shide: Waa kuma Ninka ay is-hayaan Mustafa Cagjar\nAfrika 25.01.2019. 10:53\nMaamulka Soomaalida Itoobiya oo isbadal khasab ah ku sameeyey Abiy Axmad ayaa khilaaf hareeeyey madaxda ugu sareysa.


Dowladda Jabuuti oo Sheegtey in Maxaabiis Dagaal ay Ka Heysato Dowladda Eritrea – Goobjoog News\nWasiirka arrimaha dibada dalka Jabuuti Maxamuud Cali Yuusuf ayaa ka deyriyey xaaladda nolol iyo geeri waxa ay ku suganyihiin maxaabiis dagaal oo dowladda Eritrea ka heysato Jabuuti, kuwaasi oo lagu qabtay dagaalkii labada dal dhexmaray sanadkii 1998-dii ee xuduuda ka dhacay.\nWasiirka oo wareysi gaar ah siiyey wakaalada wararka ee dalka Turkiga ee Anotolia, ayaa sheegey in dhexdhexaadintii ay labada dal ka dhex sameysey Qadar ay horseedey in Jabuuti ay siideyso maxaabiis dagaal oo Eritrea ay ka qabteen, balse Eritrea aysan illaa maanta soo siideynin maxaabiistii Jabuuti laga qabtay.\n“Eritrea ma dooneyso in ay waanwaan gasho, mana dooneyso in gobolkani xasilooni ka dhacdo” ayuu yiri wasiirka.\nJabuuti iyo Eritrea ayaa markii ugu horeysey isku dhacay sanadkii 1996-dii, xiligaasi oo ay qarka u fuuleen in ay galaan dagaal weyn, tanina waxa ay ka dambeysey kadib markii Jabuuti ay Eritrea ku eedeysey in ay duqeysey magaalada Raas Dumeeyra. Kadib sanadkii 1999-kii Eritrea ayaa Jabuuti ku eedeysey in ay la safatay dowladda Itoobiyo oo uu dagaal kala dhaxeeyey, halka Jabuuti ay iyaduna Eritrea ku eedeysey in ay taakuleyso jabhadii xiligaasi ka dagaalamaysay Jabuuti.\nJabuuti ayaa safiirkeedii dib oga yeeratay magaalada Casmara ee caasimadda Eritrea, kaasi oo balse dib Casmara ugu noqdey sanadkii 2001-dii.\nIsku dhacdo socdey muddo 3 maalmood ah ayaa xuduuda ku dhexmaray labada dal sanadkii 2008-dii, kaasi oo maxaabiista lagu kala qabsaday. Dagaalkani waxa uu horseedey in golaha amaanka ee quruumaha loo dhanyahay ay cunaqabatayn xagga hubka ah kusoo rogaan Eritrea, taasi oo illaa maanta saaran.\nSanaddii 2010-kii ayay dowladda Qatar labada dal ka dhex biloowdey waanwaan, taasi oo horseedey in Jabuuti ay siideyso maxaabiistii ay ka heysatay Eritrea, balse afar sano kadib Eritrea ma aysan soo siideynin maxaabiista Jabuuti laga heysto.\nDhinaca kale mar uu wasiirka ka hadlayay xiriirka kala dhaxeeya wadamada kale ee dariska ah sida Ethiopia, Soomaaliya iyo Yemen ayuu sheegey in uu yahay mid aad u wanaagsan, kuna dhisan iskaashi, wax wada qabsi iyo ixtiraam.\nWuxuu si gaar ah oga hadlay ciidamada nabad illaalinta ee Jabuuti ka jooga Soomaaliya oo dhan kun askari “Soomaaliya oo kaliya ma ahan, dalka Ivory Coast, Suudaanta Koonfureed iyo Afrikada dhexe ayay ciidamo nabad illaalin ah naga joogaan” ayuu yiri wasiirka oo intaasi ku daray in xarunta IGAD maadaamaa ay dalkiisa ku taalo ay Jabuuti hormuud ka tahay dhamaan dadaalada waanwaanta iyo xal u helista mashaakilaadka Afrika, sida Suudaanta Koonfureed oo kale.\nWuxuu wasiirka amaanay kaalinta Turkiga ee Afrika, gaar ahaan Soomaaliya oo uu sheegey in imaanshihii Ra’isulwasaaraha Turkiga Rajjeb Tayib Erdogan ee Muqdisho sanadii 2011-kii ay ahayd arrin taariikhi ah oo bog cusub u furtey xiriirka Afrika iyo Turkiga.\nXiriirka kala dhaxeeya dowladda Itoobiyo ayuu amaanay wasiirka, wuxuuna sheegey in ganacsiga iyo isticmaalka dekada Jabuuti uu yahay waxa ugu weyn oo ay labada dalba ka macaasheen.


HomeWararka CiyaarahaMohamed Salah iyo Virgil Van Dijk oo Ka Maqnaan Doona Kulanka Southampton\nJamaahiirta kooxda Liverpool ayaa war cusub ka helay xaalada xiddigaha ugu muhiimsan kooxdooda ee Mohamed Salah iyo Virgil Van Dijk kuwaas oo dhaawacyo ku haleeleen ciyaartii ugu dambaysay ee ay Sabtidii ku qaadeen FA Cup.\nMohamed ayaa la bedelay qaybtii hore ee kulankii ay Chelsea uga guuleysteen FA Cup halka Virgil Van Dijk bedel lagu sameeyay kahor intii aan la gelin wakhtigii dheeriga ahaa.\nLiverpool ayaa ilaa haatan xilli ciyaareedkan kusoo guuleysatay FA Cup iyo Carabao Cup halka ay fursado aad u fiican u haystaan inay afarleyda koobabka ah ku dhammaystiraan Premier League iyo Champions League.\nUgu horreynba, Reds oo ka warqaba in Man City ay dhibco lumisay kulankii ay shalay bar-bardhaca lasoo gashay West Ham United ayaa booqanaya Southampton Salaasada habeen dambe ah si ay guul usoo gaadhaan farqiga hoggaankana uga soo dhigaan hal dhibic.\nSida uu haatan sheegayo saxafiga arrimaha Liverpool ku dhaw ee Paul Joyce, Mohamed iyo Virgil ayaa labaduba Liverpool ka maqnaan doona kulankaas ay Saints u tagayaan ee go’aamin kara xilli ciyaareedka.\nPaul Joyce ayaa sheegaya in tababare Jurgen Klopp uusan doonayn inuu halis galiyo xiddigahaas si ay taam buuxa ugu noqdaan kulanka Final-ka Champions League ee Real Madrid ee 28-ka bishan May.


Faafaahin dheeraad ah oo ka soo baxaysa 50 ruux oo ku dhimatay... | Universal Somali TV\nFaafaahin dheeraad ah oo ka soo baxaysa 50 ruux oo ku dhimatay shil gaari oo ka dhacay Kenya\nWaaxda qaran ee ilaalada wadooyinka kenya ee loo yaqaan NTSA ayaa shaaca ka qaaday in darawalkii waday Bus-kii ay ku dhinteen 50 ruux uu aroorniadii hore ee saaka oo arbaco ah uu ahaa darawal aan wadan shatiga wadida gawaarida xiliyada habeenkii.\nShilkaan oo ka dhacay isaamul goboleedka Kericho ee gobolka rift vallay ayaa waxaa ku dhaawacyo daran ka soo gaaray rakaab kale oo saarnaa gaariga iyadoo guud ahaan socotada ay ahaayeen 67 ruux.\nBus-kaan ayaa darawalka waday waxaa uu lumiyay xakameynta,waxaana uu ka dhacay wadada qarkeeda isagoo ku dul dhacay 20 mitir meel dhulka u Jirta.\nAgaasimaha waaxda Ilaalada wadooyinka ee (NTSA) oo shir Jaraa,id qabtay ayaa sheegay in Bus-ka rogmaday ay laheyd shirkada Home Boyz,iyadoo shirkadan aysan u diiwaan gashaneyn in ay shaqeyso xiliyada habeenkii.\nIsaga oo la hadlay Tv-ga maxaliga ah ee dalka kenya ee NTV ayaa waxaa uu tilmaamay in milkiilayaasha iska leh Bus-kaan ay qaadi doonaan mas,uuliyada dadka geeriyooday.\nShilkaan oo dhacay abaara 4.30am ee aroorniadii hore ee saaka ayaa waxaa uu noqonayaa shilalkii ugu darnaa ee ka dhaca gudaha kenya bilihii la soo dhaafay.\nWadada uu ku rogmaday buskaan oo si caalami ah loo dhisay sanadkii 2015-kii ayaa waxaa baaxadeeda la weyneeyay,iyadoo ujeedada laga lahaa ay aheyd in lagu yareeyo shilalka.\nGaadiidka isaga kala goosha ismaamulada Kericho iyo kisumu ayaa sidoo kale isticmaala wadadan.\nMadaxweynaha dalka kenya Uhuru kenyatta iyo hogaamiyaha mucaaradka Raila Odinga ayaa labaduba si wadajir ah uga tacsiyeeyay geerida ku timid asxaabta iyo qoysaska ay waxyeelada ka soo gaartay shilkaan.\nKan-xigaKenya oo ku raadjoogta dagaal yahano ...\nKan-horeSideed kun oo bukaan oo u dhashay yem...\nShirka Golaha Wasiirada Galmudug oo ka qabsoomay Balanbale (SAWIRRO)\nGolaha Wasiirada oo ogolaaday in dib loo fasaxo duulimaadyada dalka\nMadaxweyne Qoorqoor oo gaaray Degmada Balanbale (SAWIRRO)\nHachalu Hundessa oo lagu aasay Galbeedka Magaalada Addis Ababa (SAWIRRO)\nMadaxweyne Muuse Biixi oo shir guddoomiyay shirka Golaha Wasiirada\nWafdiga Madaxweyne Qoorqoor oo booqasho ku joogga Xeraale (SAWIRRO)\n53,969,376 unique visits


Taliska Guud Ee Ciidanka Booliska Somaliland Oo Ka Hadlay Laba Dumar Ah Oo Ku Dhaawacmay Rasaas – WARSOOR\nTaliska Guud Ee Ciidanka Booliska Somaliland Oo Ka Hadlay Laba Dumar Ah Oo Ku Dhaawacmay Rasaas\nHargeysa – (warsoor) – Taliska guud ee ciidanka booliska somaliland ayaa ka hadlay laba dumar ah oo ku dhaawacmay rasaas ay ciidanka booliska somaliland ku kala dareerinayeen dagaal safayn ah oo ku dhex maraayay laba xaafadood ee wada dagan xaafada xero awr ee magaalada hargeysa.\nSidaasi waxa sheegay af hayeenka ciidanka booliska somaliland gaashaanle sare faysal xiis oo khadka taleefanka ugu waramay wariye mahad hassan geelle oo ka tirsan shabakada hadhwanaagnews.\nFaysal Xiis oo ka hadlaaya sida ay wax u shaceen ayaa waxa uu yidhi “Xafada xero aw waxa ka dhacay dagaal safayn ah ka dibna boolisku nabad galyo ahaan ayaay ugu gurmadeen booliskii markii ay is yidhadeen kala dhex gala dadkii safaynka isku laynaayay ayaa waxa lagala hor yimi dhagxaan oo qaar ka mida ciidanka waa la dhaawacay”.\nSido kale af hayeenka ciidanka booliska somaliland gaashaale sare faysal xiis oo hadlkiisa sii wata waxa uu noo xaqiijiyay in ay ku dhaawacmeen laba dumar ah waxaana uu yidhi “Haa waa run laba dumara ayaa xabadi ku dhacay waanu ka xunahay dhacdadaasi dhacday kiiskaasna waa la baadhayaa gacantaana lugu hayaa”, sidaasi waxaa yidhi Faysal Xiis.\nSido Kale Taliyaha Guud Ee Ciidnka Booliska Somaliland Sareeye Guuto Cabdilaahi Fadal Iimaan ayaa dhankiisa sheegay in ay ka xunyihiin dhawacaas sida la filaanka ah u gaadhay dumarkaasi waxaana uu yidhi “ sida uu ku sheegay af hayeenka ciidanka booliska somalilad Gaashaanle sare Faysal xiis Kiiskaa ka ciidan ahaa waanu baadhaynaa ciidankuna si kama ah ayaa xabadu uga dhacday iyagoo ku guda jira sidii ay u kala furdaamin lahayeen dagaalkaasi safaynka ee Ee Ka Dhacay Xaafadaasi Xero Awr.\nWariye Geele Aar\nSababtii Ambaasadar Safiinna loogu Xidhay Kenya oo la Ogaaday\nGudoomiyaha Xisbiga Waddani Laanta Holland Oo Si Kulul U Cambaareyey Afduubka Lagula Kacay Amp.Axmed Safiina


Ra'iisal Wasaarihii hore ee Soomaaliya Cumar Cabdirashiid oo ka hadlay xariga siyaasi Cabdiraxmaan Cabdishakuur [Dhageyso] | SAHAN ONLINE\nRa’iisal Wasaarihii hore ee Soomaaliya Cumar Cabdirashiid oo ka hadlay xariga siyaasi Cabdiraxmaan Cabdishakuur [Dhageyso]\nDUBAI – Ra’iisal Wasaarihii hore ee Soomaaliya Cumar Cabdirashiid Cabdirashiid Cali Sharmaarke oo waraysi siiyay Idaacada VOA ayaa cambaareeyey xariga Cabdiraxmaan Cabdishakuur Warsame oo shalay maxkamad lasoo hortaagay.\nCumar Cabdirashiid Cali ayaa sheegay in dowladda aysan wax danbi ah ku hayn siyaasiga ay si sharci darro ah ku xirtay,wuxuu tilmaamay in eedeynta ah Qaran-dumis ay lamid tahay”Fatwooyinkii Al-Shabaabay ku xukumi jireen dadka ay doonayaan in ay ka takhalusaan”.\n“…Qaran-Dumis iyo Khiyaano Qaran waxay lamid tahay Fatwooyinkii Al Shabaab, hadii Qaran dumis laga hadlayo Waxaa la dhiibay nin Askari muwaadin Soomaali ah oo dal kale loo dhiibay, Baarlamaanka ka hadlay oo aysan cidna dib danbe usoo hadal qaadin. In qof siyaasi ah oo dowlada dhaliilay in Qaran Dumis lagu sheego waa khalad..ayuu yiri\nWaxa uu sheegay in madaxda dowladda ay hadda maxkamadaha iyo ciidamada u adeegsadaan mucaaridkooda si khaldan waa arrin halis ah.\nCumar oo beeniyey wararka sheegaya inuu taageersan yahay mooshin lagu ridayo xukuumada ayaa sheegay inuusan arrimahaasi hada ku jirin, isagoo sheegay in Madaxweynaha hada jooga uu isaga kamid ahaa murashaxiintii codkooda ku taageeray, balse micnaheeda aysan ahayn inay si indho la’aan ah dowlada ku taageeri doonaan.\nRaysalwasaarihii hore ayaa ku baaqay in si deg degleh loo siidaayo Cabdiraxmaan Cabdishakuur, wuxuu dhinaca kale walaac ka muujiyey caburinta lagu hayo Xildhibaanada Federaalka oo qaarkood Xeer illaalinta codsatay in xasaanada laga qaado si loo xirto.\n“…Cubarintan Siyaasada ee ka socota dalka waa khasab inaan ka hadlo, sababtoo ah daadka iyo dulmiga gurigi hadii ay galaan guri kale kama leexdaan, waa in laga hortago si arrintan aysan usii faafin, dowlada waa inay illaaliso xaquuqda Dastuuriga ah oo uu leeyahay Muwaadinka…” ayuu yiri Cumar Cabdirashiid oo Tacsi u diray Ehelada askartii lagu dilay guriga CC Warsame.\n“…Booliiska ayey ahayd inay hawshaan qabtaan, waana ka xumaya in askar dalka ka difaaci lahayd Al Shabaab lagu dilo weerarkaasi…” ayuu sii raaciyey isagoona sheegay in ciidamada loo adeegsaday weerarkan aysan hawshooda ahayn hawlahan.\nMar wax laga weydiiyey arrinta xiriirka uu la leeyahay Imaaraatiga iyo khilaafka u dhaxeeya dowlada Soomaaliya iyo wadankaasi, ayuu sheegay in dowlada Soomaaliya iyada laga rabo inay toos u abaarto oo ay ka hadasho oo aysan ku mashquulin shaqsiyaad Soomaali ah.\n“…Dowlada Imaaraatiga waa mid xiriir dhaw laleh dadka Soomaaliyeed, waxaana ku yaal ganacsigeena ugu weyn sida Xawaaladaha, hadii dowladu ay wax ka tabaneyso waa inay si toos ah u abaarto…” ayuu yiri Raysalwasaarihii hore ee Soomaaliya.\nSenator Cumar Cabdirashiid ayaa sheegay in dowladihii hore ay soo diyaariyeen arrimihii ugu muhiimsanaa sida Dhismaha maamul gobaleedyada, waxa laga rabay dowlada hada jirta ay tahay dhameystirka Dastuurka iyo diyaarinta xisbiyada & Doorashooyinka, balse sanadkii lasoo dhaafay xukuumada hada joogta waxay ku mashquushay oo kaliya faafin been oo Social Media la mariyo, arrintaasina wakhtiga ku dhamayo dib u dhacna waxay ku keenaysaa dalka.\nHoos ka dhageyso Waraysiga Cumar Cabdirashiid


DF Somalia oo ka hadashay tillaabo ay wadaan AU oo lagu dhexdhexaadinayo Somalia & Kenya (Warqad la helay) | Hadalsame Media\nHome Arrimaha Caalamka DF Somalia oo ka hadashay tillaabo ay wadaan AU oo lagu dhexdhexaadinayo...\n(Muqdisho) 02 Agoosto 2021 – Wasiirka Arrimaha Dibedda ee DF Somalia Maxamed Cabdirisaaq Maxamuud, ayaa sheegay in dawladda Soomaaliya aysan aqbali doonin dhexdhexaadin ku saabsan muranka xuduudda badda ee ka dhexeeya Soomaaliya iyo Kenya.\nWarka Wasiirka ayaa jawaab u ahaa kaddib markii la helay xog qoraal ah oo kasoo baxday Midowga Afrika oo ay VOA heshay muujiyey inay door u kala dabqaadis ah ka ciyaari karaan murankan ay Kenya horseedka ka tahay.\nWasiirka ayaa VOA Somali u sheegay in Somalia aanu dookhaasi u furrayn hadda maadaama uu kiisku hor yaallo Maxkamadda Caalamiga ah ee ICJ oo looga fadhiyo inay ka garnaqdo iyadoo dhowr dood afeed maqashay tan iyo 2014-kii.\nWasiirka ayaa dhanka kale sheegay inay doonayaan wanaajinta xiriirka 2da dal ee deriska ah oo ay socdaan tillaabooyin diblomaasiyadeed iyadoo dib loo furay labadii safaaradood ee labada dal.\nPrevious articleIlhaan Cumar oo u codeeysay sharci Israel lagu siinayo KAALMO aanay shuruudi ku xirnayn oo 3-bil kahor diiddanayd\nNext articleDEG DEG: Guddoonka Aqalka Wakiillada Somaliland oo lagu kala baxay


Why Positive Discipline Works (Somali) | CWLC/LBEC\nWhy Positive Discipline Works (Somali)\nashruucan waxaa maalgeliyey Dowladda Kanada Barnaamijkeeda Iskashitooyinka Horrumarinta Bulshada. Fekradaha iyo micnaynta daabacaaddan waa kuwa qoraaga oo ma ahan mid ka tarjumeysa kuwa Dowladda Kanada. Warqaddan yar waxa uu ku siin doonaa fekrado ah sida: Loo Noqdo Waalidka Ugu Wanaagsan ee aad noqon karto Aad u mareyn la hayd dabeecada canugaaga si mid iijaabo oo dariiq caafimaad ku jirto. Aad u fahmi la hayd canugaaga Isticmaal 3 da R: Texgelin (Respect), Mas’uuliyad (Responsibility) iyo Jawaab-celin (Response) sida tilmaame waalid. Fahanka sababta edbin aan rabshad la socon u leedahay natiijo iijaabo oo muddo dheer ah.\nKalmada anshax-barida mico kala duwan ayay dad kale duwan uleedahay. Waxaan isticmaalaynaa kalmada anshaxbaris micnahana uwadano korista caruurto hab aanan rabsho ku jirin. Rabsho la’aan micnaheedu waxay tahay jug la’aan, tumis la’aan, xoog isticmaal la’aan, magac aanan la’iskugu yeereyn, hoos aanan la’isku dhigeyn, hanjibaada ama qaylo la’aan. Anshax-barista micnaheedu waxay tahay xeer dejinta, dhegeysiga, xallinta dhibaatooyinka iyo tusaale wanaagsan u noqoshada. Waalidiin wax jecel ahaan waxaan dooneynaa waxa uwaangsan caruurteena, si ayagoo faraxsan u koraan, si wanaagsan u dhegeystaan, dadka kale si wanaagsan ula macaamilaan, boon-balada wadaagaaan oo aysan qaylin oo ay ku qaylin. Si aan uhubino in caruurteena ay ku koraan dabci-wanaagsan micnaheedu ma ahan in aan u baahan nahay in aan xoog isticmaalno. Tusida, sharaxaada iyo dhiiri-gelinta dabeecaddaha qaar ayaa ah hababka qaar ee aay ku hubin karno in caruurteena ku koraan kuwa farxsan oo waxsoo saar leh. Hababyadan ma ahan kuwo ku lug leh tumista, qaylada ama magac ugu yeerista.\nCWLC waxay aaminsan tahay in sida ugu wanaagsan ee caruurta lagu koriyo ay tahay hab rabsho la’aan. Cilmi baarista waxay noo muujineysaa in muquujiska, sida garaacidda, tumida iyo foorjada, inkastoo sida u muuqato tahay mid markaa saameyn geysata, aysan shaqeyneyn oo ay waxyeello ku yeelan karto. Caruurtu waxay hab-dhaqanka haboon ka bartaan ayaga oo fiiriya oo ka tusaale qaadanaya waalidiinta, macalimiinta iyo dadka kale wa weyn oo muhiimka ah. Haddii caruurta jug la siiyo ama la garaaco markaa ayaguna waxay baranayaan in ay waxba dhibayn oo sidaa mid la mid ah ayay sameeyaan. Sidoo kale waxay bartaan in xooggu yahay sida looga jawaabo xanaaqa ama wareerka.\nDadka qaar waxay ka wel welaan haddii aysan tumin, markaa in caruurtooda ay dagaal gali doonaan ama in aysan anshax la barin. Dhab ahaantii, caruurta haddii badanaaba la tumo, waxay u badan tahay in ay rabsho galaan.\nSida waalid ahaan anaga ayay mas’uuliyadeenu tahay in aan caruurteena barno habka rabsho la’aan ee lagu xalliyo xaaladaha adag. Jawaab-celinta duwan – ee hab xoog la’aan ah – goorta aan xanaaqsan nahay ama wareersan nahay waxay caruurteenu tusisaa in xanoodu iyo wareerkooda ku xalin karaa hab rabsho la’aan ah. Waxay bartaan sida hab-dhaqanka haboon.\nGoorta aad ka fekireyso waxa ku saabsan howshaada sida waalid ahaan su’aalaha qaar ee ugu muhiimsan ee la is weydiiyo waa: Waa maxay nooca waalid ee aan doonaayo in aan noqodo? Sidee baan doonayaa in caruurteyada ii xasuustaan marka ay korayaan? Mar marka qaarkood waxaan si culus uga jawaab celinaa dhacdooyinka maalin kasta. Daqiiqo qaado oo naftaada weydii, tani sano gudahood ma ahaan dooneysaa wax muhiim ah? Sidoo kale waxaa muhiim ah in laga fekiro waxa uu yahay waxa u gaarka ah ama aysan jirin wax la mid ah canugaaga. Tani waxay kaa caawineysaa in aad fahamto canugaaga oo sidaa darteed si saameyn leh ayaan aadaabteeda la tacaali kartaa. Canugaaga miyuu karaa in kuwa kale la ciyaaro? Sidee buu canugaaga uga jawaab-celiyaa marxalahadaha cusub? Miyuu si sahlan u dareen-kacaa ama way ka feejigan tahay xaaladdaha cusub? Miyuu si sahlan war wareeraa? Miyay jeceshahay in la jirto/joogto dad badan? Miyuu jecel yahay in kaligii ciyaaro? Fahmista dabeecadaha qaar in ay yihiin kuwa caadi ah micnaheedu ma ahan in aadan u baahneyn in la la macaamilo. canugaaga waxaa laga yabaa in habkaasi dhaqmayo.\nCanugaaga si ula-kac ah uma dhaqmayo si adiga uu kaaga careysiin la haa.\nEegitaanka sawirka weyn waxay badanaaba ku siinaysaa tilmaamo ah sida loo edbiyo. Waa maxay waxyaabaha kale ka jira nolosha cunugaaga? Miyuu jiraa walaal cusub oo qoyska ku soo saa’idey? Ma jiraan dad guriga ku cusub? Miyaa shaqaalaha xannaaneynta caruurta duwan yahay? Miyuu canugaaga guriga uga baahan yahay waqti aamusan ama adiga kaliya in waqti kula qaato? Miyuu canugaaga cunaa cunto isku-dheeli-tiran?\nNafaqada saameyn ayay ku leedahay dabeecad oo…dariiqa ugu wanaagsan ee loo hubiyo garasho iyo dabeecad waa in si joogto ah loo siiyaa cunto nafaqeysan.\n—Jaraa’idka Nafaqada ee Ingiriiska\nU fiirso dabeecadaha wanaagsan. Mararka qaarkood caruurta waxay sameynayaan wax kasta si ay dareenkeena usoo jiitaan, xitaa edeb-daro ayay sameynayaan si aan markaa kaalin aan ayaga uga qaadano. Mararka qaarkoodna intaa kaliya ayaan aragnaa oo aan jawaab ka celinaa. Asaga ama ayadu u sheeg in aad ku faraxdo goorta aad aragto ama aad ka maqasho wax wanaagsan. Ka fekir waqtiyadii aad si wanaagsan waalid ahaan ula macaamilootey. Waa maxay waxa aad sameysey? Miyaad si degan ula hadashey? Miyaad isticmaashey kalmado uu canugaaga fahmi karo? Miyaad fiirineysey canugaaga goorta aad la hadleysey? Miyaad ka hortagtey dhirif adiga oo tagaya ka hor inta canugaaga aad u daalin? Miyuu canugaaga haley hurdo habeen oo ku filan? Miyaad mall-ka (halka laga dukaameysto) ka hor inta aad labadiinaba gaarin xadkiina sawarka?\ngaarin Ciyaalka aan iskuulkainta waxay ubaahan yihiino 12 u dhaxeysa 10 ilaa iy ah. saacadood oo hurdo\nDadka qaarkood waxaa u sahlan in ay isticmaalaan dariiqa rabsho la’aan goorta ay edbinayaan ayaga oo isticmaalaya 3 R ee edbinta. Sedexa R waa Texgelin (Respect), Jawaabcelin (Respect) iyo Mas’uuliyadnimo (Responsibility).\nTixgelinta waxay qeexeysaa habka aan midkeenaba midka kale iyo nafsi-ahaanteenaba isla macaamiloono. Dabeecada texgelinta waxaa ka mid ah daryeel muujista iyo dabeecada texgelinta la siiyo dadka kale. Kalmada texgelin waa midda badanaaba la’isla afgaran la’yahay. Waxay la micno tahay in waalidiinta iyo caruurtaba ay kiiba kii kale si wanaagsan ula dhaqmaan. Midkiiba mid kale wuu unaxariistaa oo wuu ka fekiraa. Hannaanka edbinta ee ay texgelinta ku jirto waxay caruurtu bartaa sida hab-dhaqan haboon iyo sababta xeerar qaarkood loo sameeyey. Garaacista caruurta aslanba way dhaawacdaa oo waxaa laga yaabaa in ay dabeecadooda bedelaan si ay si ay xanuunka uga fogaadaan. Am waxaa laga yaabaa in ay noqdaan kuwa dhuu-dhuunta si aan loo qaban ayaga oo wax qalad ah sameynaya. Texgelinta waxaa ka mid ah texgelinta da’da canugaaga. Waxaan ka filan karnaa dabeecado kale duwan ciyaalka sabiga ah iyo kuwa aan iskuulka gaarin iyo caruurta dugsiga hoose dhigta iyo kuwa dhalinta yar. Edbinta texgelinta leh waxay caruurta ka caawisaa ma aha kaliya waxa la sameynaayo balse sidoo kale sababta.\nJawaab-celinta waa sida aan uwada xiriirno. Waxaan ubaahan nahay in aan caruurteena la hadalno oo waxaan u baahan nahay in aan dhegeysanno. Waa muhiim in aan caruurteena hadal ay fahmi karaan ugu sheegno xeerka iyo waxyaabaha reerka fisho. Qoysaska qaarkood waxay jecel yihiin in ay liis ku qoraan xeerarka qoyska oo ay talaajada halka qof kastaba uu ka arki karo ku dhejiyaan. Caruurta waxay leeyihiin dareen muddo gaaban, sidaa awgeed goorta aad la hadleysid isticmaal jumlado gaagaaban, kalmado sahlan iyo fariimahaaga ha noqdeen kuwa gaaban.\nInta aadan guriga ka bixin, waxaad u baahan tahay in caruurta yar aad xusuusido waxyaabaha aad ka filaneyso. Dhageysiga xitaa waa qeybta hadalka ka sii muhiimsan ee xiriirka. Goorta canugaaga uu kula hadlaayo, dareen sii sii. Ha dhameysto asaga oo aan la dhexgelin oo goorta uu dhameysto daqiiqad qaado si aad u hubiso in aad fahamtey what uu isku dayayo in uu yiraahdo. Jawaab-celintu ma ahann kaliya hadalka iyo dhegeysiga. Waa muhiin in aan wada xiriirno anaga oo canugeena waqti la qaadaneyno.\nMas’uuliyadnimadu micnaheedu waxay tahay in ficilladaada lagula xisaabtamo. Caruurta waxay u baahan yihiin in ay bartaan in ay aqlaaqdooda iyo go’aanadooda mas’uul ka noqdaan. Goorta aan barno sababta aysan okeey u ahayn in la jebiyo xeerarka waxaan baraynaa in ay mas’uuliyad qaadaan. Dhamaan waxyaabaha barbaarinta wanaagsan ku barayaa xirfadaha edbinta ku caawinta oo caruurta barta in ay mas’uul ka noqdaan aqlaaqdooda. Edbinta caruurta waxay ubaahan tahay fekir yar iyo qorsheyn balse mar alla markaad ogaato waxay aad sameyneyso adiga iyo canugaagaba way idin sahlanaaneysaa. Waalidiintu waxaa saaran mas’uuliyad in ay bartaan sida loo koriyo caruurtooda iyo in ay ogaadaan ay taasi tahay mid si wanaagsan loo ogolaan karo in aan caawimaad aad weydiisato.\nWaxaa yaala macluumaad aad u badan oo ku saabsan barbaarinta oo waxaa waxyaabo badan oo loo barto faa’iidodan (haa, waa howl faa’iido leh!). Adiga ma ahan in aad tani kaligaa sameyso. La hadal qof aad aamineyso. Iska hubi in aad ula xiriirto dad taageero aad ka heleysid oo aqoon u leh. Hay’adaada adeega qoyska ee magaaladaada weydiiso DVD, buugaag, fasallo iyo kooxyo taageerro.\nThis document is © 2009 by admin - all rights reserved.\nPPES_pamphlet_Som.pdf 6.83 MB\npromoting parent education & support


Muxuu ku saabsan yahay shirka caalamiga ah ee Soomaaliya uga qeyb gashay dalka Hungary? – Bandhiga\nMuxuu ku saabsan yahay shirka caalamiga ah ee Soomaaliya uga qeyb gashay dalka Hungary?\nWasiirka Boostada,Isgaarsiinta iyo Tiknolojiyadda Xukuumadda Federaalka Soomaaliya Mudane Eng. Cabdi Cashur Xasan ayaa shir caalami ah uga qeybgalaya dalka Hungury.\nShirka ayaa looga hadlayay arrimaha Tiknolojiyada Caalamka oo horumaro badan uu ka sameeyay Bini’aadanka.\nWasiir Cashuur waxa uu ka qeyb galay furitaanka Bandhigga iyo Shirweynaha Isgaarsiinta Caalamiga ah ee (ITU Telecom World), isaga iyo wafdigiisa.\nBandhiggan oo ka mid ah kuwa ugu waaweyn oo ay isugu yimaadaan qeybaha kala duwan ee Isgaarsiinta iyo dowladaha caalamka ayaa ka furmay Magaalada Budapest ee caasimadda Dalka Hungary,kaasi oo socon doono 9/ilaa 12 Bishan September 2019.\nXog-hayaha Guud ee Midowga Isgaarsiinta Adduunka (ITU) ayaa ka soo qeyb galay Munaasabadda Furitaanka shirweynahan Mudane Houlin Zhao iyo Ra’iisul Wasaaraha dalkaasi Hungary oo martigeliyay shirweynahaasi Caalamiga ah.